c: text/html

text:
Beersheba
An Be'er Shewa (bulig·info) in gidakoi nga syudad ha desyerto Negev ha salatan Israel. Agsob makilal-an komo "Ulohan han Negev", ini an ika pito nga gidakoi nga syudad ha Israel nga may-ada 194,300 nga katawhan.
An Beersheva in dinmako an hinungdan ha ika-19 nga gatustuig han nagtukod an mga Turko Ottomano hin rehiyonal nga estasyon han pulisya didto. An Aragway ha Beersheeva in bahin han mas huruhaluag nga opensiba han mga Britanico ha Syahan nga Gera Pangkalibutan nga may-ada panuyuan nga igruba an depensa han mga Turko tikang ha Gaza ngadto ha Beersheva. Ha 1947, Bir Seb'a (Inarabo: بيئر شيبع), amo an pagkakilala, in ginplanohan nga maging bahin han Arabo nga estado han Plano han pagturunga han United Nations para han Palestino. Han waray karawta han mga Arabo han kanan United Nations resolusyon nga nag-aasoy han Israel komo usa ka naglulugaring nga nasod, an kasundalohan han Ehipto in nagbutanghan iya pwersa ha Beersheeva komo usa ka stratehico ngan logistico nga campo. Han Oktubre han 1948, an syudad in nakuha han Israel Defense Force.

robotstxt: allowed

filter: keep


text:
TACLOBAN CITY - Bisan waray pa igkumpirma han simbahan han Palo Archbishop an pagbisita han mga US bishops ha Eastern Visayas, in guinpapamulat na ini han mga survivor han supertyphoon.
Ha pakighimangraw han Bombo Radyo tacloban ha pira nga mga waraynon, guinpahayag han mga ini nga nalilipay daw hira nga dire nakakalimtan han simbahan katoliko tikang ha magkadilian nga nasud nga personal nga kumustahon an ira kahimtang mahuman an supertyphoon yolanda.
Una na nga nabaruan nga an pagbisita han mga delagado tikang ha US Conference of the Catholic Bishops (USCCB) agud maghatag hin bulig ha mga naguin biktima han delobyo.
Manunumduman nga una na nga bumisita ha rehiyon an Papal nuncio han Vatican nga hi Archbishop Giuseppe Pinto, guinsundan ni Robert Cardinal Sarah, an special envoy tikang ha Vatican kun diin guinsiring pa hini an karuyagon ni Pope Francis nga personal guihapon nga bumisita ha Eastern Visayas.


text:
TACLOBAN CITY – Iginkalipay han Department of Education dinhi ha sinirangan bisayas an pagdonar han maabot 10, 000 nga mga lingkuran ngadto han mga mga eskwelahan nga nadistroso han supertyphoon yolanda.
Ha dyes mil nga mga armed chair nga hinimo tikang han mga wrapper o putos hin biscuit, powder juice ngan iba pa, dos mil pala an naidistribwer ha 200 nga eskwelahan ha syudad han Tacloban.
Pira han mga tumambong ha nasabi nga seremonya amo hira DepEd Under Secretary Mario Deriquito, DepEd - 8 Regional Director Louisa Bautista Yu ngan CNN Hero Efren Penaflorida.
Gindayaw naman ni Deriquito an mga kag-anak, maestra, ngan mga estudyante nga biktima han mga kalamidad mahitungod han pagigin mabaskog ha ginkaatubang nga pagprobar.
Durante han turn-over ceremony ha maabot dos mil nga mga lingkuran ginsiring hini nga bilib hiya ha mga waraynon mahitungod nga waray ini magpalupig han bagyong yolanda.
Gintagan hin duon pa han opisyal nga an mga mga lingkuran in dako nga bulig para mga eskwelahan nga grabe nga nadistroso han kalamidad.
Ginapasalamatan gihapon hini an pribado nga kompaniya ha pagdonar hini nga mga lingkuran nga dayon nga magagamit han estudyante yana nga bumalik na an klase.


text:
Sancti Spíritus
An Sancti Spíritus usa nga syudad ngan munisipyo nga amo an kapital han lalawigan han Sancti Spíritus ha Cuba. Gintukod an syudad ni Diego Velázquez de Cuéllar dida han tuig 1514.
Heyograpiya[igliwat | edit source]
Ginbahin an munisipyo ngadto han mga barrio han Banao, Bellamota, Bijabo, Guasimal, Guayos, Hospital, Jíbaro, Manacas, Mapos, Paredes, Paula, Pelayo, Pueblo Nuevo, San Andrés, Tuinicú, Tunas de Zaza ngan Zaza del Medio.[1]
Mga reperensya[igliwat | edit source]
- ↑ Guije.com. Sancti Spíritus. Ginkità dida han 2007-10-07.


text:
Sucre
An Sucre, nga tinatawag hin opisyal nga La Ilustre y Heróica Sucre (An Mapawa ngan Bayanihon nga Sucre), nga kilalado han una nga: Charcas, La Plata ngan Chuquisaca (nga yana amo an ngaran han departamento nga diin nahamutang an syudad) amo an kapital[1]ha konstitusyon ngan ha kaagi han Bolivia. Amo ini an lingkoranan han Corte Suprema de Justicia, han Tribunal Constitucional, han Consejo de la Judicatura ngan han Fiscalía General han República.[2] Dinhi liwat nahamutang an lingkoranan han Tribunal Agrario Nacional ngan han Asamblea Constituyente, amo liwat ini an kapital han departamento han Chuquisaca. An syudad mayda populasyon nga mga 230.000 ka molupyo ngan mabibilgnan ini ha butnga nga dapit ha salatan han nasod hin kahitaas nga 2800 ka metros. Tinatawag liwat ini nga La Ciudad Blanca (An Busag nga Syudad).
An syudad iginngaran ha dungog ni Antonio José de Sucre, usa han mga nasodnon nga bayani han Bolivia.
Mga ngaran han syudad[igliwat | edit source]
An Sucre tinatawag nga La Ciudad Blanca nga buot sidngnon an "An Busag nga Syudad". Tinatawag liwat ini nga "An Syudad han Upat nga Ngaran". An tagsa ngaran narepresenta hin ispisipiko nga panahon han kaagi han syudad.
- Charcas an lumadnon ngan tuminongnong nga ngaran han lugar nga diin gintukod han mga Espanyol an kolonyal nga syudad.
- La Plata (An Salapi) amo an ngaran han syudad han panahon ha ilarom han Espanya nga diin nagkaada ini hin pribilehiyo ngan dungog.
- An ngaran nga Chuquisaca (nga amo an tawag han yana nga departamento nga diin nahamutang an Sucre) amo an ngaran han syudad dida han panahon han pagkakuha han independensya.
- Sucre amo an ngaran nga gihatag ha dungog han harangdon nga mariskal han Pag-awayan ha Ayacucho (Disyembre 9, 1824), nga hi Don Antonio José de Sucre.
Mga reperensya[igliwat | edit source]
- ↑ Decreto han 11 han Agosto han 1825 "la ciudad Capital de la República y su departamento se denominará Sucre" (an Kapital nga syudad han Republika ngan an departamento tatawagon nga Sucre). Balaod han 1 han Hulyo han 1826, nagdesignar han syudad nga amo an kapital probisora "mientras el Libertador Bolívar, Padre de la Patria, designe el sitio donde iba a erigirse la ciudad «Sucre» en honor al Mariscal Antonio José de Sucre" (samtang nga an Libertador nga hi Bolivar, Amay han Nasod, mapili han lugar nga diin igtutukod an Syudad "Sucre" ha dungog kan Mariskal Antonio José de Sucre). Balaod han deklarasyon han 12 han Hulyo han 1839: "la ciudad de Chuquisaca es la Capital de la República y conforme a la ley de 11 de agosto de 1825 se llamará en adelante la ciudad Sucre" (an syudad han Chuquisaca amo an Kapital han Republika ngan ha pagsunod han balaod han 11 han Agosto han 1825 tatawagon hin padayon nga syudad Sucre). Balaod nga complementaria han 18 han Hunyo han 1843: "la Capital de la República se titulará en adelante, la ILUSTRE Y HEROICA SUCRE" (an Kapital han Republika tatawagon hin padayon, an ILUSTRE Y HEROICA SUCRE- "an Mapawa ngan Bayanihon nga Sucre"). An konstitusyon nga nag-estableser hin klaro ngan Sucre amo an kapital han nasod amo an konstitusyon han 1868.
- ↑ Texto han Konstitusyon han 1967 upod hin mga reporma nga ginpagawas han Ley Nº 1585 del 12 de agosto de 1994, nga gin-aproba pinaagi han Ley Nº 1615 del 6 de febrero de 1995


text:
TACLOBAN CITY-- Nangangandaman na an pamunuan han probinsya han Leyte para han nakatalaan nga pagdumdom han kanan yana nga tuig ika 70 nga pagtigaman han Leyte Gulf landing yana nga Oktubre 20.
Sumala kan Leyte Provincial Administrator Vincent Emnas damo daw an mga nakalinya nga mga aktibidad sugad nala han pagbiling hin pinaka lagas nga buhi nga beterano ha rehiyon, tree planting, for peace in Hill 522 and Hill 120 in Dulag and Catmon Hills in Tolosa and Japanese veterans memorial ceremonies.
Deri mawawara an ginbubuhat nga sunrise and sunset ceremony, ngan an reenactment han Leyte Gulf landing ngan an commemorative program.
An yana nga tuig nga selebrasyon in may ada tema “LEYTE 1944, LEYTE 2014, Yesterday’s Heroes, Today’s Inspiration in the Road to Recovery.”
Samtang gin papamulat pa daw han provincial government an baton han imbetasyon kan anay United States President Bill Clinton nga gin imbetahan nga magin guest of honor.
Nagpatapod naman daw an opisina ni President NoyNoy Aquino para ha mahugot nga pagplano kaupod na an mga tinaglawas han rmed Forces of the Philippines (AFP) ngan an Philippine National Police (PNP).


text:
Mikhail Lomonosov
Hi Mikhail (Mikhaylo) Vasilyevich Lomonosov (Rinusyan: Mиxaи́л Bacи́лbeBич ЛoMoHócoB; Nobyembre 19, 1711– Abril 15, 1765), hiya an usa ka makarit nga Rusyano, syentipiko, manunurat, nga dako an naging contribyusyon ha literatura, pag-aram ngan syensya. Upod an iya mga nadiskubre amo an atmospera han Benus. An iya nababaroan ha syensya amo an syensya naturales, kimika, pisika, mineralohiya, kaagi, arte, philolohiya, gamit optikal ngan iba pa. Usa liwat hiya nga magsiriday, nga naging basehan han kabag-ohan nga literatura lingwahe han Rusya.


text:
Antique
An Antique usa nga lalawigan o probinsya han Pilipinas nga nahamutangan ha Katundan nga Kabisay-an nga rehiyon. An kapital hini San Jose ngan an probinsya nahamutangan ha katundan nga dapit han isla han Panay, sapit hiton Aklan, Capiz, ngan Iloilo ha sinirangan. An Antique naatubang hit Dagat Sulu ha katundan.
An Antique ginsisiring nga usa han mga daan nga sakup (mga distrito) han Panay ugsa han pag-abot han mga Katsila nga mga nag-colonizar han isla. An Antique han una gintawag nga Hantik, nga ginngaran tungod han dako nga pula nga mga tubak nga mabibilngan dida han isla nga tinatawag lantik-lantik.
Sulod
Katawhan ngan Kultura[igliwat | edit source]
Ekonomiya[igliwat | edit source]
Heyograpiya[igliwat | edit source]
Politikal[igliwat | edit source]
An Antique mayda napulo kag walo (18) nga bungto.
Mga Bungto[igliwat | edit source]
Pisikal[igliwat | edit source]
Kasaysayan[igliwat | edit source]
Mga Sumpay ha Gawas[igliwat | edit source]
Mga Reperensya[igliwat | edit source]
- Vanzi, Sol Jose. “The Many Facets of Antique.” Philippine Headline News Online. [1]
- Website of the Provincial Government of Antique (old) [2]
- The Antique Circle USA. [3]


text:
Kedah
An Kedah (ha Jawi: قدح, populasyon 1,778,188) usa nga estado o negeri han Malaysia, nga nahamutang ha kanawayan nga dapit han Peninsular nga Malaysia. Naglalakip an estado hin bug-os nga kahaluag nga 9,425 ka km², nan an kadam-an hini mga kapatagan nga gintatanom in humay, pati an isla han Langkawi. Gintawag ini nga Syburi (ha Thai nga yinaknan: ไทรบุรี) han Siames han ilarom pa ini han ira impluwensya.
Ha amihanan amo an estado han Perlis ngan an panlangyaw nga pag-ultan upod han Songkhla ngan Yala nga mga lalawigan han Thailand, ha salatan amo an Perak ngan ha habagatan an Penang.
An kapital ngan lingkoranan han hadi han negeri amo an Alor Setar. An iba pa nga mga importante nga mga bungto amo an Sungai Petani, ngan Kulim ha mailand, ngan Kuah ha Pulau Langkawi. An Kedah ginbahin ngadto hin napulo kag duha nga mga distrito:- Baling, Bandar Baharu, Kota Setar, Pokok Sena, Kuala Muda, Kubang Pasu, Kulim, Pulau Langkawi, Padang Terap, Pendang, Sik, nganYan.
An Arabo nga pahidungog nga ngaran para han Kedah amo an Darul Aman nga amo gihapon an kahulugan han ngaran ha pahidungog han Brunei nga Darussalam (Puy-anan hin Kamurayaw).
An populasyon han estado ha etniko nga grupo han 2003 gin-estimar nga: Malay (1,336,352 o 75.5%), Intsik (252,987 o 14.2%), Indianon (122,911 o 6.9%), mga diri-bungtohanon (35,293 o 1.9%), Mga iba (27,532 o 1.5%).
An Danaw han Pedu amo an gidako-i nga hinimo-hin-tawo nga danaw han estado.


text:
Kogon
Kogon (Imperata cylindrica), sayo na banwa sakob sa genus imperata, subfamily Panicoideae, supertribe Andropogonodae, tribu Andropogoneae. Sayo na perennial rhizomatous na banwa an kogon na nabubuhi sa Pilipinas ngan sirangan Asya, India, Micronesia, Melanesia, Australia, ngan sirangan ngan timog Afrika. Naabot ini 0.6–3 m (2–10 pye) an kahitaas. An dahon maabot 2 cm an kahilapa, talais an katangpusan ngan mataarum an ligid.
Gamit[igliwat | edit source]
Gamit an kogon panbubong sa mga kalawid. Gintatanum liwat ini sa mga baybay para sa soil stabilization na gin'aatake san erosion. Pwede liwat ini gamiton san paghimo papel, ug pwede mahabi himuon banig.
Ginagamit liwat ini sa traditional Chinese medicine.[1]
Mga kasarigan[igliwat | edit source]
- ↑ Imperata. Sen - traditional Chinese medicine (tcm). Ginkità dida han 13 July 2011.


text:
Our Lady Of Medjugorje
Messages From 2000 In Waray-Waray
Tugon ha petsa Enero 25, 2000 "Hinigugma ko na mga anak! Tinatawag ko kamo, mga anak, na mag-ampo hin waray hunong. Kon kamo mag a-ampo, mas-harani kamo ha Diyos ngan dadad-on kamo Niya ha dalan han kalinaw ngan pagka-salba. Amo i-ne nga tinatawag ko kamo yana nga adlaw para tagan niyo adton mga iba hin kalinaw. Ha Diyos la an may-ada tinu-od na kalinaw. Abrehi iton iyo kasing-kasing ngan mahimo kamo na mga taga-hatag hin regalo na kalinaw, ngan adton mga iba makaka-diskubre han kalinaw dida ha iyo ngan pa-agui ha iyo, ngan pa-agui hi-ne makakapag-testigo kamo hiton kalinaw han Diyos ngan pag-higugma na guin hahatag Niya ha iyo. Salamat han iyo pag-responde hi-ne nga tawag ko." 01/2000
Tugon ha petsa Pebrero 25, 2000 "Hinigugma ko na mga anak! Mag-mata kamo tikang ha pangaturog dara han di-re pag tu-o ngan hiton sala, tungod kay panahon i-ne yana hin grasya na guin hahatag han Diyos ha iyo. Gamita i-ne nga panahon ngan pangita-a an grasya hin pagka-bulong hiton iyo kasing-kasing na tikang ha Diyos para makakita kamo unta ha Diyos ngan ha tawo dara iton iyo kasing-kasing. Ig-ampo hin espesyal na pa-agui adton di-re pa nakaka-hibaro hiton pag-higugma han Diyos, ngan mag-testigo pa-agui hiton iyo kinbuhi para maka-hibaro liwat hira ha Diyos ngan an Iya waray sukol na pag-hihigugma. Salamat han iyo pag-responde hi-ne nga tawag ko." 02/2000
TINUIG NA PAGPAPAKITA KAN MIRJANA SOLDO HA PETSA MARSO 18, 2000
"Hinigugma ko na mga anak! Ayaw saya-ngi an iyo pangita han kalinaw ngan kalipay dida ha di-re amo na mga lugar ngan mga butang. Ayaw pag-tugot na iton iyo mga kasing-kasing tumig-a tungod hiton iyo gugma ha kahambugan. Tawga an ngaran han akon Anak. Karawta Hiya dida ha kasing-kasing niyo. Tungod la ha ngaran han akon Anak na mababati-an niyo iton tinu-od na kalipay ngan tinu-od na kalinaw ha kasing-kasing niyo. Amo la i-ne nga pa-agui na mahihibaro-an niyo an pag-higugma han Diyos ngan makakapag-sabog kamo hi-ne paharayo. Tinatawag ko kamo na mahimo na akon apostoles."
An pagpapakita nag-tikang alas 9:55 ha aga (oras didto) ngan inabot hin mga 5 ka minuto. Guin-ampo han Mahal na Birhen ngan benendisyunan niya an ngatanan. Espesyal na guin rekomenda ni Mirjana adton mga may sakit. Yana, waray guin pulong an Mahal na Birhen bahin han mga sekreto.
Tugon ha petsa Marso 25, 2000 "Hinigugma ko na mga anak! Mag-ampo kamo ngan pahimulsa hin maupay i-ne nga panahon tungod kay oras i-ne han grasya. Upod ako niyo ngan nag-hahangyo ako para hiton kada usa ha iyo atbang ha Diyos, para mag-abre iton iyo kasing-kasing ha Diyos ngan ha pag-higugma han Diyos. Mga anak, mag-ampo kamo hin waray hunong tubtub ngada nga an pag a-ampo ma-ikalipay niyo. Salamat han iyo pag-responde hi-ne nga tawag ko." 03/2000
Tugon ha petsa Abril 25, 2000 "Hinigugma ko na mga anak! Yana liwat nga adlaw tinatawag ko kamo pagbag-o hin kinabuhi ha pagka Diyos-non. Masyado iton iyo kabaraka hadton mga butang materyoso ngan guti-ay la bahin han butang espirituhanon. Abrehi iton iyo kasing-kasing ngan mag-tikang hin otro ha mas pag-tratrabaho pa bahin hiton iyo kalugaringon pagbabag-o hin kinabuhi ngadto ha pagka Diyos-non. Mag-desider adlaw-adlaw pag-halad hin oras para ha Diyos ngan ha pag-ampo tubtub na an pag a-ampo mahimo para ha iyo na malipayon pag-sugat ha Diyos. Amo la i-ne nga pa-agui na magkaka-ada hin hinungdan iton iyo kinabuhi ngan, dara an kalipay, halarum na mahuhuna-huna niyo an waray katapusan na kinabuhi. Salamat han iyo pag-responde hi-ne nga tawag ko." 04/2000
Tugon ha petsa Mayo 25, 2000 "Hinigugma ko na mga anak! Malipayon ako upod niyo ngan yana nga panahon hin grasya tinatawag ko kamo ha espirituwal na pag babag-o. Mag-ampo kamo, mga anak, na an Espiritu Santo bug-os na mag-puyo unta dida ha iyo, para malipayon kamo na makakapag-testigo ngadto hiton mga harayo pa ha pag-sarig. Labi na, mga anak, mag-ampo para hiton mga regalo han Espiritu Santo para, ha gugma-espirituwal, kada adlaw, ngan ha kada lugar, mapapa-harani kamo ha tawo sugad niyo; ngan dida han ka-araman ngan higugma mape-perdi niyo iton kada kakuri-an. Upod ako niyo ngan nag-hahangyo para han kada usa ha iyo atbang kan Hesus. Salamat han iyo pag-responde hi-ne nga tawag ko." 05/2000
Tugon ha petsa Hunyo 25, 2000 "Hinigugma ko na mga anak! Yana nga adlaw tinatawag ko kamo ha pag-ampo. Iton nag a-ampo di-re nahadlok han ti-abot na kabuwasan. Mga anak ayaw kalimot, na upod ako niyo ngan hinihigugma ko kamo ngatanan. Salamat han iyo pag-responde hi-ne nga tawag ko." 06/2000
AN TINUIG NA PAGPAPAKITA HAN MAHAL NA BIRHEN KAN BISYUNARYO, IVANKA
An pinagpakita-an na hi Ivanka Ivankovic Elez nagka-ada han iya regular nga tinuig na pinagpapakita-an ha petsa Hunyo 25, 2000. Hira Vicka, Marija, ngan Ivan basi han ira testimonya sigue pa an inadlaw na pinagpapakita-an, mintras hira Mirjana, Ivanka ngan Jakov may-ada la usa ka beses na pinagpapakita-an kada tu-ig.
Didto ha okasyun han katapusan na pagpapakita niya ha petsa Mayo 7, 1985, an Mahal na Birhen nag hatag kan Ivanka han ika-napulo nga tugon-sekreto, ngan guin sidngan hiya na ha bug-os na kinabuhi niya pagpapakita-an la hiya hin usa ka beses kada tuig dida han anibersaryo han mga pagpapakita. Amo nga, sugad liwat hi-ne an nahitabo yana nga tuig. An pagpapakita inabot hin 7 ka minuto kan Ivanka didto han ira balay-pamilya. Na-didto ha pagpapakita an pamilya la ni Ivanka, bana niya ngan tolo nga anak. Naghatag an Mahal na Birhen hi-nen sunod nga tugon:
"Nagpakilala ako han akon kalugaringon na ako an "Reyna han Kalinaw." Ino-otro ko an tawag ha iyo ngadto ha kalinaw, pag-pupuasa, pag a-ampo. Bag-oha hin otro an pag a-ampo han pamilya ngan karawta i-nen akon bendisyun."
Nag-siring hi Ivanka ha amon na malipayon an Mahal na Birhen ngan nag-pulong pa hiya ha iya bahin han ika-unom na tugon-sekreto.
Tugon ha petsa Hulyo 25, 2000 "Hinigugma ko na mga anak! Ayaw kalimot na a-anhi kamo ha kalibutan tikadto han waray katapusan ngan iton puy-anan niyo a-adto ha Langit. Amo i-ne, mga anak, na mag-abre kamo ha pag-higugma han Diyos ngan baya-i niyo iton maka-kalugaringon ngan an sala. Hina-ut na an iyo kalipay a-adto la ha pag-didiskubre niyo han Diyos dida ha adlaw-adlaw na pag a-ampo. Amo nga, pahimulsa niyo hin maupay i-ne nga panahon ngan mag-ampo, mag-ampo, mag-ampo; ngan an Diyos maha-harani ha iyo ha pag-ampo ngan pa-agui ha pag-ampo. Salamat han iyo pag-responde hi-ne nga tawag ko." 07/2000
Tugon ha petsa Agosto 25, 2000 "Hinigugma ko na mga anak! Gusto ko tagan kamo han akon kalipay. Sulod han akon Imakulada na Kasing-kasing na a-abat ko na damo na humarani ha akon, ha espesyal na pa-agui, amo an nag-dadara hiton pag-daug han akon Imakulada na Kasing-kasing dida ha kasing-kasing nira pa-agui han pag a-ampo ngan pag babag-o hin kinabuhi ha pagka Diyos-non. Gusto ko magpa-salamat ha iyo ngan ma-inspira kamo na dug-ngan pa an pag-tratrabaho para ha Diyos ngan han Iya kahadi-an upod an pag-higugma ngan kusog han Espiritu Santo. Upod ako niyo ngan benebendisyunan ko kamo han akon kinag-anak na bendisyun. Salamat han iyo pag-responde hi-ne nga tawag ko." 08/2000
Tugon ha petsa Septembre 25, 2000 "Hinigugma ko na mga anak! Yana nga adlaw tinatawag ko kamo na abre-hi iton iyo kalugaringon ha pag-ampo. Hina-ut na an pag-ampo ma-ikalipay niyo. Usba an pag a-ampo hiton iyo mga pamilya ngan mag-tukod hin mga grupo nga taga-ampo. Pa-agui hi-ne, masasabtan niyo an kalipay ha pag-ampo ngan pakikig-usa. An ngatanan na nag a-ampo ngan membro han mga grupo nga taga-ampo, abre ha kabobot-on han Diyos sulod hiton ira kasing-kasing ngan malipayon hira nga nag-titestigo bahin han pag-higugma han Diyos. Upod ako niyo, dara ko kamo ngatanan ha kasing-kasing ko ngan benebendisyunan ko kamo han akon kinag-anak na bendisyun. Salamat han iyo pag-responde hi-ne nga tawag ko." 09/2000
Tugon ha petsa Oktubre 25, 2000 "Hinigugma ko na mga anak! Yana nga adlaw gusto ko abrehan an akon kinag-anak na kasing-kasing ha iyo ngan tawgon kamo na mag-ampo para han akon mga intensyun. Gusto ko usbon an pag-ampo upod niyo ngan tawgon kamo na mag-puasa na gusto ko ihalad ha Anak ko na hi Hesus para han ti-abot na bag-o nga panahon - panahon han tag-ubod. Din-he ha tuig han Hubileo damo nga kasing-kasing an nag-abre ha akon ngan an Simbahan nag babag-o dida han Espiritu. Malipayon ako upod niyo ngan nagpapasalamat ako ha Diyos para hi-ne nga regalo; ngan kamo, mga anak, tinatawag ko na mag-ampo, mag-ampo, mag-ampo - tubtub ngada na an pag-ampo ma-ikalipay niyo. Salamat han iyo pag-responde hi-ne nga tawag ko." 10/2000
Tugon ha petsa Nobyembre 25, 2000 "Hinigugma ko na mga anak! Yana nga adlaw na harani an Langit ha iyo ha espesyal na pa-agui, tinatawag ko kamo ha pag-ampo para pa-agui ha pag-ampo mabutang niyo an Diyos ha pinaka-una nga puesto. Mga anak, yana nga adlaw harani ako ha iyo ngan benebendisyunan ko an kada usa ha iyo han akon kinag-anak na bendisyun para magka-ada kamo hin kusog ngan pag-higugma ha ngatanan na tawo na makaka-sugat niyo ha kalibutan-on na kinabuhi ngan maka-hatag kamo han pag-hihigugma han Diyos. Malipayon ako upod niyo ngan gusto ko sumatan kamo na an iyo bugto na hi Slavko natawo ngadto ha Langit ngan nag-hahangyo para ha iyo. Salamat han iyo pag-responde hi-ne nga tawag ko." 11/2000
Tugon ha petsa Disyembre 25, 2000 "Hinigugma ko na mga anak! Yana nga adlaw na guin tugotan ako han Diyos makanhi ha iyo, kugos an Ni?o Hesus, malipayon ako upod niyo ngan nagpapasalamat ako ha Diyos para han ngatanan na Iya guin himo yana tu-ig han Hubileo. Espesyal an pasalamat ko ha Diyos para ha tanan bokasyun hadton mga nag-hatag han ira kumpleto na pag-'Oo' ha Diyos. Hatag ko ha iyo ngatanan an akon bendisyun ngan an bendisyun han Ni?o Hesus. Nag a-ampo ako para ha iyo ngatanan na an kalipay matawo dida hiton iyo mga kasing-kasing para malipayon na dadad-on niyo an kalipay ko yana nga adlaw. Dida hi-ne nga Ni?o, dara ko ha iyo an Taga-salba hiton iyo kasing-kasing, ngan Hiya an nag-tatawag ha iyo ha pagka-santohanon hin kinabuhi. Salamat han iyo pag-responde hi-ne nga tawag ko." 12/2000
Tinuig na pagpapakita kan Jakov Colo ha petsa Disyembre 25, 2000
Hadton katapusan na adlaw-adlaw na pagpapakita kan Jakov Colo ha petsa Septembre 12, 1998. Nag-pulong ha iya an Mahal na Birhen na pagpapakita-an hiya usa ka beses kada tuig dida ha Disyembre 25, para ha Pasko. Amo liwat i-ne yana nga tuig. An pagpapakita nag-tikang alas 3:20 ha kulop (oras didto) ngan inabot hin 10 ka minuto. Nakanhi an Mahal na Birhen kugos an NiƱo Hesus ha iya mga butkon. Benendisyunan niya an ngatanan ngan naghatag hin usa nga tugon:
"Hinigugma ko na mga anak! Yana nga adlaw di-in natawo hi Hesus ngan, dida han Iya pagka-tawo, nag-dara hin waray sukol na kalipay, pag-higugma ngan kalinaw, tinatawag ko kamo, ha espesyal na pa-agui, na mag-siring hiton iyo pag-'Oo' kan Hesus. Abrehi iton iyo kasing-kasing para mag-sulod hi Hesus ngadto, mag-puyo didto, ngan mag-umpisa pag-trabaho pa-agui ha iyo. Amo la i-ne nga pa-agui na mai-intendihan niyo an tinu-od na kahusay hiton pag-higugma han Diyos, iton kalipay, ngan an kalinaw. Hinigugma ko na mga anak, mag-maresyo kamo ha pagka-tawo ni Hesus ngan mag-ampo para hadton mga kasing-kasing nga di-re pa abre ngadto kan Hesus para maka-sulod unta hi Hesus ha kada kasing-kasing nira ngan mag-tikang pag-trabaho - para an kada tawo mahimo nga ehemplo han tinu-od nga tawo na gamit ni Hesus."


text:
Our Lady Of Medjugorje
Messages From 2006 In Waray-Waray
Tugon ha petsa Enero 25, 2006 "Hinigugma ko na mga anak! Yana liwat nga adlaw, tinatawag ko kamo na kamo mahimo nga taga-dara han Ebanghelyo ngada han iyo mga pamilya. Ayaw kalimot, mga anak, pag-basa han Sagrado nga Surat. Ibutang i-ne ha lugar na madali makit-an ngan, pa-agui hiton kinabuhi niyo, mag-testigo na kamo natu-od hi-ne ngan ika-buhi an Pulong han Diyos. Harani la ako ha iyo dara an akon pag-higugma ngan ihahangyo ko an kada usa ha iyo atbang han akon Anak. Salamat han iyo pag-responde hi-ne nga tawag ko." 01/2006
Tugon ha petsa Pebrero 25, 2006 "Hinigugma ko na mga anak! Yana nga Kuresma na panahon hin grasya, tinatawag ko kamo na mag-abre hiton kasing-kasing niyo ha mga regalo na gusto ihatag han Diyos ha iyo. Ayaw i-sara iton iyo kalugaringon, imbes hi-ne, dara iton pag a-ampo ngan pag-sasalikway, mag-pulong hiton iyo ‘Oo’ ha Diyos ngan tatagan kamo Niya hin kadam-an. Sugad hiton panahon hin pagsaring-sing nga di-in nag a-abre an tuna ha liso ngan nag-bubunga hin ginatos ka damo, amo liwat iton kadam-an nga iha-hatag ha iyo han Langit-non na Amay. Upod ako niyo, mga anak, dara an kinag-anak na pag-higugma. Salamat han iyo pag-responde hi-ne nga tawag ko." 02/2006
Tinuig na Pagpapakita han Mahal na Birhen kan Mirjana Dragicevic-Soldo ha petsa Marso 18, 2006
An pinagpakita-an na hi Mirjana Dragicevic-Soldo nagka-ada hin inadlaw na pagpapakita tikang Hunyo 24, 1981 hasta Disyembre 25, 1982. Didto han katapusan nga inadlaw na pagpakita, guin hatag han Mahal na Birhen ha iya an ika-napulo nga tugon-sekreto, ngan guin sidngan hiya na usa ka beses kada tu-ig hiya pagpapakita-an, dida ha kada petsa Marso 18. Amo i-ne an nahitabo tinuig tikang hadto.
Yana nga tu-ig, yukot-yukot nga deboto an nag-tirok didto han Senakolo Komunidad ha Medjugorje. An pagpapakita inabot tikang ha 13:59 hasta 14:04 (ala 1:59 hasta alas 2:04 ha kulop oras didto) ngan guin hatag han Mahal na Birhen i-nen sunod nga tugon:
"Hinigugma ko na mga anak! Yana nga panahon hin Kuaresma, tinatawag ko kamo ha kalugaringon na pag-sasalikway. An dalan tikadto hi-ne, mag a-agui ha pag-higugma, pag-puasa, pag-ampo ngan pag-himo hin mga ka-upayan na mga trabaho-on. Dida la ha bug-os na pag-sasalikway han kalugaringon kamo makaka-kilala han pag-higugma han Diyos ngan hiton mga senyales dida hiton panahon mintras buhi kamo. Mahihimo kamo na mga testigo hi-ne na mga senyales ngan mag-titikang kamo pag-pulong bahin hi-ne. Gusto ko dad-on kamo ngada hi-ne nga sitwasyun. Salamat han iyo pag-responde ha akon."
Tugon ha petsa Marso 25, 2006 "Magma-isog kamo, mga anak! Nag-desider ako na dad-on kamo ngadto ha dalan pagka-santohanon. Isalikway an sala ngan kadto kamo ha dalan han pagka-salba, an dalan na guin pili han Anak ko. Dida hiton kada usa na pag-kukuri ngan mga ka-sakit niyo, an Diyos amo an mag-bibiling han dalan kalipay para ha iyo. Sanglit, mga anak, mag-ampo kamo. Harani kami ha iyo dara an amon pag-higugma. Salamat han iyo pag-responde hi-ne nga tawag ko." 03/2006
Tugon ha petsa Abril 25, 2006 "Hinigugma ko na mga anak! Yana liwat nga adlaw, tinatawag ko kamo na mag-dugang hiton pag-sarig niyo ha akon ngan dida ha Anak ko. Nag da-ug Hiya dida han pagka-matay ngan pagka-banhaw Niya ngan, pa-agui ha akon, tinatawag kamo na ma-upod hiton Iya kalipay. Di-re kamo nakaka-kita ha Diyos, mga anak, pero kon mag a-ampo kamo mababati-an niyo iton ka-harani Niya. Upod ako niyo ngan nag-hahangyo atbang ha Diyos para han kada usa ha iyo. Salamat han iyo pag-responde hi-ne nga tawag ko." 04/2006
Tugon ha petsa Mayo 25, 2006 "Hinigugma ko na mga anak! Yana liwat nga adlaw, tinatawag ko kamo na himo-on ngan ika-buhi niyo an akon mga tugon na guin hahatag ko ha iyo. Mag-desider kamo para ha pagka-santohanon, mga anak, ngan hunahuna-a iton langit. Dida la hi-ne nga pa-agui, kamo magkaka-ada hin kalinaw sulod han iyo kasing-kasing nga waray bisan hin-o man makaka-guba. An kalinaw usa nga regalo, hatag han Diyos ha iyo dida han pag-ampo. Mga anak, bil-nga ngan trabaho-a dara an bug-os na kusog niyo para mag da-ug iton kalinaw sulod hiton kasing-kasing niyo ngan dida ha kalibutan. Salamat han iyo pag-responde hi-ne nga tawag ko." 05/2006
Tugon ha petsa Hunyo 25, 2006 "Hinigugma ko na mga anak! Dara an dako na kalipay ha kasing-kasing ko, salamat han iyo mga pag-ampo nga, hi-ne nga mga adlaw, guin halad niyo para han akon mga intensyun. Timan-i niyo, mga anak, nga di-re kamo mag-babasul hi-ne, pati na iton mga anak niyo. An Diyos an mag-babalos ha iyo hin damo nga grasya ngan kakada ha iyo an waray katapusan na kinabuhi. Harani la ako ha iyo ngan nag-papasalamat ako ha ngatanan na, ha mga tu-ig nga nag-labay, guin karawat an akon mga tugon, guin buhos i-ne ngadto han ira kinabuhi, ngan nag-desider para ha pagka-santohanon ngan ha kalinaw. Salamat han iyo pag-responde hi-ne nga tawag ko." 06/2006
REGULAR NGA TINUIG NA PAGPAPAKITA KAN IVANKA
An pinagpakita-an na hi Ivanka Ivankovic-Elez nagka-ada hin regular nga tinuig na pagpapakita ha petsa Hunyo 25, 2006. Nag-siring an mga pinagpakita-an na hira Vicka, Marija ngan Ivan sigue pag-dayun an inadlaw na pinagpapakita-an, ngan hira Mirjana, Ivanka ngan Jakov tinuig hira pagpapakita-an.
Didto han katapusan nga inadlaw na pagpapakita ha Mayo 7, 1985, guin hatag han aton Mahal na Birhen an ika-napulo nga tugon-sekreto ngan guin sidngan hiya na usa ka beses kada tu-ig hiya pagpapakita-an dida han anibersaryo han mga pagpapakita. Amo i-ne an nahitabo liwat yana nga tu-ig. An pagpapakita inabot hin 7 ka minuto. Hi Ivanka pinagpakita-an didto ha balay nira upod an iya pamilya, iya bana ngan an tolo nga anak niya. Guin hatag han Mahal na Birhen i-ne nga sunod na tugon:
"Hinigugma ko na mga anak, salamat han iyo pag-responde hi-ne nga tawag ko. Mag-ampo, mag-ampo, mag-ampo."
Malipayon an Mahal na Birhen ngan nag-pulong hiya bahin han ika-pito nga tugon-sekreto.
Tugon ha petsa Hulyo 25, 2006 "Hinigugma ko na mga anak! Yana nga panahon, ayaw kamo pag-hunahuna la bahin han pag-diskanso hiton lawas niyo pero, mga anak, mag-biling kamo liwat hin oras para hiton iyo kalag. Hina-ut unta nga dida hiton hilom han kamingaw, mag-pulong ha iyo an Espiritu Santo ngan tugoti Hiya na bag-ohon kamo ngadto ha pagka Diyos-non. Upod ako niyo ngan nag-hahangyo ako atbang han Diyos para hiton kada usa ha iyo." Salamat han iyo pag-responde hi-ne nga tawag ko." 07/2006
Tugon ha petsa Agosto 25, 2006 "Hinigugma ko na mga anak! Yana liwat nga adlaw, tinatawag ko kamo na mag-ampo, mag-ampo, mag-ampo. Dida la ha pag-ampo kamo makaka-harani ha akon ngan han akon Anak, ngan makikita niyo kon ano ka halipot la i-ne nga kinabuhi. Dida sulod hiton iyo kasing-kasing matatawo iton kagustohan ha Langit. Mag-titikang pag-hadi iton kalipay dida ha kasing-kasing niyo ngan an pag-ampo mag-titikang pag-agos sugad hin usa nga salug. Dida ha pag-pupulong niyo, magkaka-ada la hin puro pag-pasalamat ha Diyos na guin himo kamo, ngan an kagustohan pagka-santohanon matutuman para ha iyo. Salamat han iyo pag-responde hi-ne nga tawag ko." 08/2006
Tugon ha petsa Septembre 25, 2013 "Hinigugma ko na mga anak! Yana liwat nga adlaw, a-anhi ako upod niyo ngan nag-tatawag ha iyo na mag-kompleto na kamo hiton iyo pagbag-o ha pagka Diyos-non. Mag-desider na kamo para ha Diyos, mga anak, ngan makikita niyo dida ha Diyos an kalinaw na guin bibiling hiton iyo kasing-kasing. Subara iton mga kinabuhi han mga santo ngan hina-ut unta na mahimo hira na ehemplo para ha iyo; ngan tatagan ko kamo hin inspirasyon tubtob ngada han pag-tugot han Kahitas-on na makanhi ako ha iyo. Salamat han iyo pag-responde hi-ne nga tawag ko." 09/2006
Tugon ha petsa Oktubre 25, 2006 "Hinigugma ko na mga anak! Yana nga adlaw, an Diyos nag-tugot ha akon na sumatan kamo hin otro na kamo nabubuhi ha panahon hin grasya. Di-re kamo nahihimangno, mga anak, na guin tatagan kamo han Diyos hin dako na oportunidad mag-bag-o hin kinabuhi ha pagka Diyos-non ngan mabuhi dida hin kalinaw ngan pag-higugma. Mga buta kamo hin duro ngan nakahigot ha butang kalibutan-on ngan ha pag huna-huna han kalibutan-on na kinabuhi. Guin sugo ako han Diyos para tugwayan kamo ngadto han waray katapusan na kinabuhi. Ako, mga anak, di-re nagogo-ol, pero nakikita ko na iton mga kasing-kasing niyo nabubug-atan ngan nagogo-ol para ha ngatanan na grasya ngan regalo. Salamat han iyo pag-responde hi-ne nga tawag ko." 10/2006
Tugon ha petsa Nobyembre 25, 2006 "Hinigugma ko na mga anak! Yana liwat nga adlaw, tinatawag ko kamo na mag-ampo, mag-ampo, mag-ampo. Mga anak, kon nag a-ampo kamo, harani kamo ha Diyos ngan nag-hahatag Hiya ha iyo hin pagka-gusto han waray katapusan. Panahon yana nga puede kamo mag-pulong hin mas-damo bahin ha Diyos ngan mag-himo hin kadam-an para ha Diyos. Sanglit, mga anak, ayaw pag-pugong kundi tugoti Hiya na mag-tugway ha iyo, na mag bag-o ha iyo, ngan maka-sulod dida hiton kinabuhi niyo. Ayaw kalimot na kamo mga biyahero ha dalan ngadto han waray katapusan. Sanglit, mga anak, tugoti an Diyos na tugwayan kamo sugad hiton pag- tutugway hiton usa nga magbarantay ha mga karnero niya. Salamat han iyo pag-responde hi-ne nga tawag ko." 11/2006
Tugon sa petsa Disyembre 25, 2006 "Hinigugma ko na mga anak! Yana liwat nga adlaw, dara ko ha iyo an bag-o nga natawo na hi Hesus kugos ko ha akon mga butkon. Hiya na Hadi han Langit ngan tuna, Hiya an kalinaw niyo. Mga anak, waray iba na makaka-hatag ha iyo hin kalinaw labot ha Iya na amo an Hadi han Kalinaw. Sanglit, higugma-a Hiya dida hiton iyo mga kasing-kasing, pili-i Hiya ngan magkaka-ada kamo hin kalipay dida ha Iya. Bebendisyunan kamo niya han Iya bendisyun han kalinaw. Salamat han iyo pag-responde hi-ne nga tawag ko." 12/2006
TINUIG NA PAGPAPAKITA KAN JAKOV HA PETSA DISYEMBRE 25, 2006
Didto han katapusan na inadlaw na pagpapakita kan Jakov Colo ha petsa Septembre 12, 1998, guin sidngan hiya han aton Mahal na Birhen na tikang hadto, usa ka beses kada tuig hiya pagpapakita-an dida ha kada Disyembre 25, adlaw han Pasko. Amo liwat i-ne an nahitabo yana nga tu-ig. Nag-tikang an pagpapakita ha alas 3:23 ha kulop ngan inabot hin 6 ka minuto.
"Yana nga adlaw usa ka adlaw hin dako na kalipay ngan kalinaw. Magma-resyo kita. Mga anak, ha espesyal na pa-agui, tinatawag ko kamo ha pagka-santohanon dida hiton iyo mga pamilya. Gusto ko, mga anak, na iton kada usa na pamilya niyo magma-santohanon ngan an kanan Diyos kalipay ngan kalinaw, na padara han Diyos ha espesyal na pa-agui ngada ha iyo yana nga adlaw, matuman an pag-hadi ngan mag-puyo dida hiton iyo mga pamilya. Ako an Nanay niyo. Hinihigugma ko kamo ngan nag-hahatag ha iyo han akon Kinag-anak na Bendisyun."


text:
Hin-o Gud ba an Nagkukontrol han Kalibotan?
Para ha imo . . .
an Dios?
an mga tawo?
may iba pa?
KON ANO AN GINSISIRING HAN BIBLIA
“Ginhahadian han Yawa an bug-os nga kalibutan.”—1 Juan 5:19, Maopay nga Sumat.
“Ginpakanhi an Anak han Dios: basi bungkagon an mga buhat han Yawa.”—1 Juan 3:8, Bag-o nga Kalibotan nga Hubad han Kristiano Griego nga Kasuratan.
KON ANO AN KAPULSANAN HITO HA IMO
Mahibabaroan mo an tinuod nga hinungdan han mga problema ha kalibotan.—Pahayag 12:12.
Makakasiguro ka nga magigin maopay an kahimtang hini nga kalibotan.—1 Juan 2:17.
MASASARIGAN GUD BA NATON AN GINSISIRING HAN BIBLIA?
Oo, ha diri maminos tulo nga hinungdan:
Bubungkagon an pagmando ni Satanas. Determinado hi Jehova nga tapuson an pagkontrol ni Satanas ha katawohan. Nagsasaad hiya nga iya ‘bubungkagon an Yawa’ ngan wawad-on an ngatanan nga kadaot nga ginhimo ni Satanas.—Hebreo 2:14.
Ginpili han Dios hi Jesu-Kristo nga magmando ha kalibotan. Kabaliktaran gud hi Jesus ha waray kalooy ngan hakog nga magmarando hini nga kalibotan. Mahitungod ha paghadi ni Jesus, an Dios nagsasaad: “Malolooy hiya ha mga kablasanon ngan makinurion . . . Tutubson niya an ira mga kalag tikang ha pagtalumpigos.”—Salmo 72:13, 14, Baraan nga Kasuratan.
An Dios diri makakagbuwa. An Biblia matin-aw nga nasiring: “Imposible gud magbuwa an Dios.” (Hebreo 6:18, Bag-o nga Kalibotan nga Hubad han Kristiano Griego nga Kasuratan.) Kon may iginsasaad hi Jehova, matutuman gud ito! (Isaias 55:10, 11) “Paiiwason an magmarando hini nga kalibotan.”—Juan 12:31.
ALAYON HUNAHUNAA INI
Ano an magigin kahimtang han kalibotan kon wad-on na an maraot nga magmarando hito?
Ginbabaton ito han Biblia ha SALMO 37:10, 11 ngan PAHAYAG 21:3, 4.


text:
Adam Stefan Sapieha
An Iya Eminencia nga hi Prinsipe Adam Stefan Stanisław Bonfatiusz Józef Sapieha (Mayo 14, 1867 – Hulyo 23, 1951) amo in usa nga Polako nga Arzobispo han Simbahan Katolika Romana ngan amo an sinisiring han iba, nga nagmaestro kan Papa Juan Pablo II.
Hi Sapieha natawo han Mayo han 1867 ha kastilyo han Krasiczyn ngadto hin pamilya hin nobilidad. Hiya an putó han pito nga mga anak ni Prinsipe Adam Stanisław Sapieha-Kodenski ngan Prinsesa Jadwiga Klementyna Sanguszko-Lubartowicza.
Nag-iskwela hiya han Pontificio nga Gregoriano nga Unibersidad ha Roma, ngan diin didto gihapon hiya gin-ordinar nga padi han Oktubre 1, 1893. An nag-ordinar ha iya amo an hadí nga Obispo han Krakovia nga hi Jan Kardinal Puzyna de Kosielsko. Hi Padre Sapieha nagtrabaho anay komo pastor dida han diosesis han Lemberg, nga diin liwat nagsirbe hiya didto han seminaryo komo miyembro han fakultad hin upat ka tuig hangtod han kahimo niya nga rector hinin seminaryo.
Ginhimo hiya nga obispo han diosesis han Krakovia han Nobyembre 24, 1911, ngan ginkonsagrar hiya ni Papa Pío X han Disyembre 17 hadto gihapon nga tuig. Dida han pagpasaka han kan Sapieha diosesis ngadto hin yakan-balaod hin arsodiosesis han 1925, hi Sapieha amo an nahimo nga syahan nga Arzobispo han Krakovia han siyam-ka-gatos nga kaagi hini. Ginpremyohan hi Sapieha han 1936 han Busag nga Ágila nga Orden.
Han Agosto 1944, napiritan hi Arzobispo Sapieha pagpadalagan han iya seminaryo ha sekreto tungod han pagsalakay ngan pag-okupar han mga Nazi han Krakovia; ginbalhin niya an iya mga seminarista (upod an magigin Papa Juan Pablo II nga hi Karol Wojtyła) ngadto han iya balay han obispo agod matapos an ira pagtuón. Ginhimo hi Sapieha nga Kardinal nga Presbitero, han titulo nga S. Maria Nuova, han Pebrero 18, 1946, nga amo gihapon nga tuig nga iya gin-ordenar hi Karol Wojtyła, ngadto han pagka-padi Katoliko ha kapilya han iya pan-obispo nga urukyan. Maaram hi Sapieha nga hi Wojtyła magigin padi han batan-on pa ini dida han paghatag ni Wojtyła hin pag-uswag nga yaraknon dida han okasyon han pagbisita han arsobispo han iya iskwelahan.
Namatay hi Sapieha han Hulyo 23, 1951, ha edad nga 84. Hi Kardinal Sapieha ginlubong ha kastilyo han Wawel (ha Krakovia).


text:
Shinjuku, Tokyo
An Shinjuku (ha Hinapon: 新宿区 nga ha Linatin nga kasurat Shinjuku-ku) usa han mga karuhaan kag tulo (23) nga mga ispisyal nga baryo han Tokyo, Hapon. Usa ini nga dako nga sentro hin komersyo ngan administrasyon, ngan anhe an pinakadamo hin buhat nga istasyon hin tren ha kalibutan (Istasyon han Shinjuku), ngan an Edifisyo han Metropolitano nga Gobyerno han Tokyo, an sentro hin administrasyon para han kagamhanan o gobyerno han Tokyo.
Nagpapalibot han Istasyon han Shinjuku in mga tindahan nga almasen, mga tindahan para hin mga ispisyalista hin electronika ngan camera, mga sinehan, mga restaurante ngan mga bar. Damo nga mga internasyonal nga hotel anhi nahamutang.
Dida han 2008, an baryo mayda populasyon nga mga 312,418 ngan densidad hin 17,140 ka tawo ha tagsa km². An bug-os nga kahaluag 18.23 ka km².[1]


text:
François Mitterrand
Hi François Maurice Adrien Marie Mitterrand ([fʁɑ̃swa mɔʁis mitɛˈʁɑ̃] ( pamati-a), 26 han Oktubre 1916 – 8 han Enero 1996) amo an ika-upat nga Mangulo han Fransya nga napili ha ilarom han ika-Lima nga Republika, nga nag-alagad tikang han 1981 tubtob han 1995.
Ha nakikita nga pag-influensar tikang ha pamilya, nagtikang hi Mitterrand han iya kinabuhi ha politika ha nasyonalista nga tuo. Nag-alagad hiya ha ilarom han Rehimen nga Vichy ha syahan nga mga tuig hini. Kundi ha sunod, inmapi hiya han Resistensya, binmalhin ha wala, ngan nagkapot hin puwesto ha ministeryo hin binalikbalik ha ilarom han Ika-Upat nga Republika. Ginpatok niya an pagtukod ni de Gaulle han ika-Lima nga Republika. Bisan man kon ha pira nga panahon, nag-usa hiya nga tawo ha politika, nakalupig hin pagmaneobra hi Mitterrand han iya mga ka-ribal ha pagin-kandidato han wala ha tagsa nga pinili-ay hin pagkamangulo tikang han 1965 tubtob han 1988, gawas han 1969. Napili hiya nga Mangulo han Mayo 1981 nga piniliay hin pagkamangulo, ngan napili hiya hin utro han 1988 ngan nagkapot hin puwesto tubtob han tuig 1995.
Gin-imbitar ni Mitterrand an Partido Komunista ngadto han iya syahan nga kagamhanan, usa nga kontrobersyal nga buhat hadto nga panahon. Ha hini nga panhinabo, nagapos an mga Komunista nga mga ilarom nga kapadis ngan, imbis nga makakuha hin bentaha, an ira suporta na-iban. Binmaya hira han gabinete han tuig 1984. Ha syahan nga bahin han iya una nga panahon hin pagkamangulo, nagsunod hi Mitterrand hin radikal nga programa ekonomika, nga naglakip hin pagnasyonalisar hin pira nga mga importante nga kompanyiya, kundi katapos hin duha ka tuig nga mayda krisis an ekonomiya, binmalhin hi Mitterrand han iya pamalakad. An iya polisiya ha langyaw ngan ha depensa nagpadayon han mga polisiya han mga nanguna ha iya hin pagkamangulo nga mga Gaullista. An iya pakisabot upod kan Helmut Kohl nagpadukwag han pag-integrar han Europa pinaagi han Kasabotan han Maastricht, kundi an iya pagkarawat han Aleman nga pagkahibalik hin pagka-usa diri gud duro nga iya karuyag. Nakaduha hiya napiritan pinaagi hin kawara hin mayoriya ha parlamento ngadto hin "mga kagamhanan hin pagkohabitar" upod hin mga konserbador nga mga gabinte nga ginpamunoan nira Jacques Chirac (1986–88), ngan Édouard Balladur (1993–95). Waray mag-abot hin 8 ka bulan katapos hin pagbaya ha poder, namatay hi Mitterrand tikang hin kanser ha prostate nga iya ginpaninguha nga tagoon han panahon han iya pagkamangulo.
Gawas han iya paghimo nga makadaog an Franses nga Wala ha piniliay, nagdumara hi Mitterrand han pagsaka han Partido Sosyalista ha pagdominar han Wala, ngan han pag-iban han impluwensya han makusog-han-una nga Partido Komunista (komo bahin han botos han katawhan dida han syahan nga vuelta han pinili-ay hin pagkamangulo, ginmutiay an mga Komunista tikang hin hitaas nga 21.27% han 1969 ngadto hin 8.66% han 1995, ha kataposan han ikaduha nga panahon hin pagkamangulo ni Mitterrand, ngan ngadto hin 1.93% han 2007 nga pinili-ay). Ha iya panahon ha poder, hi Mitterrand makusog nga nagbandilyo hin kultura ngan nag-implementar hiya han iya mga mahal nga "Grands Projets".
Igkasi-Prinsipe han Andorra[igliwat | edit source]
Han 2 han Pebrero 1993, ha iya kapasidad komo igkasi-prinsipe han Andorra, hi Mitterrand ngan hi Joan Martí i Alanis, nga amo an Obispo han Urgell ngan usa liwat gihapon nga igkasi-Prinsipe han Andorra, nagpirma han bag-o nga konstitusyon han Andorra, nga gin-aprobahan pinaagi hin referendum dida han prinsipado.


text:
Souvanna Phouma
Hi Prinsipe Souvanna Phouma (Oktubre 7 1901-Enero 10, 1984) amo an namuno han neutralista nga faction ngan Primer Ministro han Ginhadi-an han Laos hin makapira ka beses, tikang 1951 - 1952, 1956 - 1957, 1960 ngan 1962 - 1975.
Hi Souvanna Phouma natawo ha bise-reyal nga pamilya han Luang Prabang, ngan gintagaan hin Pranses nga edukasyon ha Hanoi, Paris ngan Grenoble, nga diin hiya nakakuha han iya degree ha arkitektura ngan inhenyeriya. Binmalik hiya ha Laos han 1931, ngan nag-asawa kan Aline Claire Allard, nga anak hin Franses nga amay ngan Lao nga nanay.
Hi Souvanna Phouma, upod han iya bugto nga hi Prinsipe Phetsarath (1891-1959) ngan an iya katunga-nga-bugto nga hi Prinsipe Souphanouvong (1909-1995), nahibulig ha politika han Laos dida han mga katapusan han Gyera-Pankalibotan II (World War II), nga kon diin an Lao Issara gin-establisar agod makig-away han okupasyon Franses.


text:
TACLOBAN CITY- Nakatagamtan an maabot 36 nga mga Yolanda survivor ha syudad han Tacloban hin mga gamit pagpakabuhi tikang ha grupo han mga Pinoy ha Ireland an Galway Filipino-Irish Community (GFIC).
15 nga mga pedicab driver ngan 21 nga mga paragtahi an malipayon nga kumarawat han mao nga mga higamit nga hatag tikang han mao nga grupo.
Una hini pinangunahan an panhatag dungan han pagdumdom han Ninoy Aquino Day dida han Agosto 21 ha pangunguna ni Tacloban City Vice Mayor Jerry Sambo Yaokasin.
An Galway Filipino-Irish Community (GFIC) in grupo han mga Pinoy nga nag uukoy ha nasud han Ireland ngan usa ha may mga may bulawanon nga kasingkasing nga rumesponde ha pagbulig ha mga biktima han Bagyong Yolanda ha rehiyon Utso.
Una hini nakapag patindog na gihapon hin mga Day Care Center classrooms ha syudad han Tacloban an GFIC.
Samtang dako naman an pasalamat han mga benepisaryo han kanan Bombo Radyo Tacloban Bombo Medico 2014 kon diin usa an Galway ha mga sponsors.
Labot pa hini in naghatag gihapon an Galway hin mga school supplies ha mga estudyante han Guirang Elementary School ha bungto han Basay ha Samar.


text:
Hiruhimangraw:Cupressus sempervirens
Mabibilngan dinhi - nagkikinahanglan hin paghubad[igliwat | edit source]
Sumala ha Catalogue of life, mabibilngan ini nga species ha "E Mediterranean: Crete, Cyprus, East Aegean Is., Greece (?); N Africa: Libya; Western Asia: Iran, Israel, Jordan, Lebanon, Syria, and Turkey [W Mediterranean distribution based on cultigens].. TDWG: 13 KRI 20 LBY 34 CYP EAI IRN LBS-LB LBS-SY PAL-IS PAL-JO TUR". Alayon pagbulig hiton paghubad o paghatag hin kadugangan nga kasayoran hinin nga artikulo.:  [1] Lsjbot (hiruhimangraw) 20:03, 30 Mayo 2014 (UTC)


text:
Bahol nga agi
An bahol nga agi[1][2] amo an, ha relasyon han gamay, dako ngan ha kasahiran mayda distinta nga porma. Ha abakadahan, iton mga bahol nga agi amo an A, B, C, D ugbp.
Mga kasarigan[igliwat | edit source]
- ↑ Vicente I. de Veyra "Ortograpiya Han Binisaya". Bahin nga kinuha tikang han Mga Lagda Han Pagsurat Han Aton Pinulongan ni Vicente I. de Veyra nga ginmantala dida han Kandabao: Essays of Waray Language, Literature and Culture. Tacloban City:Divine Word University Publications. Gin-editar ni Gregorio Luangco.
- ↑ Agustin El O'Mora "Kasurat diri Sinukol". Ginmantala dida han Kandabao: Essays of Waray Language, Literature and Culture. Tacloban City:Divine Word University Publications. Gin-editar ni Gregorio Luangco.


text:
Prosa
Iton prosa in pinakaagsob nga porma hin linggwahe, nga aplikano ha ordinaryo nga istruktura pan-grammatika ngan natural nga pag-agos hin panyakan, igkumpara han paggamit hin istruktura ritmika (sugad han minat-an nga siday). Bisan may-ada mga mahugot nga debate han pagkahimo hin mga prosa, an iya pagkayano ngan hukal nga kahimo nga istruktura in nagpakadto ha paggamit hin mayorya han yinaknan nga dialogo, paktuwal nga kurukayakan sugad liwad han mga himangrawon ngan himo-himo nga susmatanon nga mga sinurat. Agsob ini gingagamit, pananglitan, ha literatura, peryodiko, magasin, mga ensayklopedya, pag-broadkast, pelikula, kasaysayan, pilosopiya, balaod ngan iba pa nga dirudilain nga porma hin komunikasyon.


text:
Provincia de Soria
An Soria usa nga probinsya ha butnga nga Espanya, ha sidlangan nga bahin han komunidad autonoma han Castilla y León.
Ginsasapitan ini han mga probinsya han La Rioja, Zaragoza, Guadalajara, Segovia, ngan Burgos.
An Soria amo an gigutiayi hin populasyon ha ngatanan han mga probinsya han Espanya, nga mayda densidad hin mga 9 nga nangungukoy ha tagsa km2 - usa han gihamubo-i ha Unyon Europeo. Tikang han populasyon han probinsya nga 91,487 (2002), hapit 40% naukoy ha kapital, nga Soria gihapon an ngaran. Mayda 183 ka munisipyo ha Soria, ngan haros katunga hini mga gagmay nga baranggay nga diri maabot hin 100 ka tawo ngan mga 12 la it labaw hin 1000 ka tawo. An katedral nga bungto han probinsya amo an El Burgo de Osma.


text:
Istorya 70: Hi Jonas Ngan an Daku nga Isda
KITAA an lalaki nga aada ha tubig. Namimeligro gud an iya kinabuhi, diri ba? Lalamuyon na hiya hini nga isda! Kilala mo ba hiya? Hiya hi Jonas. Aton kitaon kon kay ano nga nahingada hiya hini nga makuri nga kahimtang.
Hi Jonas usa nga propeta ni Jehova. Waray pag-iha katapos mamatay hi propeta Eliseo, nagsiring hi Jehova kan Jonas: ‘Kadto ha daku nga syudad han Ninibe. Duro karaot an ginbubuhat han mga tawo didto, ngan karuyag ko nga sumatan mo hira mahitungod hito.’
Kondi diri karuyag ni Jonas nga kumadto. Salit sinakay hiya ha barko nga tipahirayo ha Ninibe. Waray malipay hi Jehova ha paglikay ni Jonas. Salit nagpahinabo Hiya hin makusog nga bagyo. Makusog hinduro ito nga haros malunod na an barko. Nahadlok gud an mga tripulante, salit nangamuyo hira ha ira mga dios nga buligan hira.
Katapos, hi Jonas nagsiring ha ira: ‘Magsiringba ako ni Jehova, an Dios nga naglarang han langit ngan han tuna. Ngan naglikay ako ha ginpapabuhat ni Jehova ha akon.’ Salit an mga tripulante nagpakiana: ‘Ano an amon pagbubuhaton ha imo basi umundang an bagyo?’
‘Ilabog ako ha dagat, ngan magigin malinaw ito utro,’ siring ni Jonas. Diri karuyag han mga tripulante nga buhaton ito, kondi han nagtikakusog an bagyo napiritan hira ha paglabog kan Jonas ha dagat. Dida hito, inundang dayon an bagyo ngan naglinaw utro an dagat.
Han nagtikalunod hi Jonas ha tubig, ginlamoy hiya han daku nga isda. Kondi waray hiya mamatay. Tulo ka adlaw ngan tulo ka gab-i nga nakadto hiya ha tiyan hito nga isda. Nagbasol gud hi Jonas nga waray hiya sumugot kan Jehova ngan waray kumadto ha Ninibe. Salit maaram ka ba kon ano an iya ginbuhat?
Nag-ampo hi Jonas kan Jehova nga buligan hiya. Salit, ginpahinabo ni Jehova nga iluwa han isda hi Jonas ha mamara nga tuna. Katapos hito, kinadto hi Jonas ha Ninibe. Diri ba nagtututdo ini ha aton nga importante gud nga sugton an bisan ano nga ginpapabuhat ha aton ni Jehova?
Libro han Jonas ha Biblia.
Mga pakiana
- Hin-o hi Jonas, ngan ano an ginpapabuhat ni Jehova ha iya?
- Tungod kay diri karuyag ni Jonas nga kumadto ha lugar nga ginsiring ni Jehova, ano an iya ginbuhat?
- Ano an iginpabuhat ni Jonas ha mga tripulante basi umundang an bagyo?
- Sugad han makikita mo ha retrato, ano an nahitabo han nagtikalunod hi Jonas ha tubig?
- Mationan-o kaiha hi Jonas ha tiyan han daku nga isda, ngan ano an ginbuhat niya didto?
- Kinain hi Jonas katapos hiya iluwa han daku nga isda, ngan ano an igintututdo hini ha aton?
Dugang nga mga pakiana
- Basaha an Jonas 1:1-17.
Ano an inabat ni Jonas mahitungod han iya toka ha pagsangyaw ha mga taga-Ninibe? (Jon. 1:2, 3; Prob. 3:7; Ekles. 8:12)
- Basaha an Jonas 2:1, 2, 10.
Pinaagi han eksperyensya ni Jonas, kay ano nga makakasarig kita nga babatunon ni Jehova an aton mga pag-ampo? (Sal. 22:24; 34:6; 1 Juan 5:14)
- Basaha an Jonas 3:1-10.
Kay ano nga makapadasig ha aton nga gin-gamit la gihapon ni Jehova hi Jonas bisan kon waray hiya sumugot han iya siyahan nga toka? (Sal. 103:14; 1 Ped. 5:10)
Ano an igintututdo ha aton han eksperyensya ni Jonas ha mga taga-Ninibe mahitungod ha paghukom-nga-daan ha mga tawo ha aton teritoryo? (Jon. 3:6-9; Ekles. 11:6; Buh. 13:48)


text:
Tokaido Shinkansen
An Tōkaidō Shinkansen (東海道新幹線) amo an syahan ngan orihinal nga Shinkansen nga linea nga nag-abre han 1964 nga nagdugtong han Tokyo ngan Shin-Osaka. Ginpapadalagan ini han Central Japan Railway Company.
Kasaysayan[igliwat | edit source]
An Tokaido Shinkansen nga linea syahan ginplano han 1940 komo usa nga 150 ka kilometros ha tagsa oras nga dedicated nga riles nga masumpay han Tokyo ngan Shimonoseki, nga magreresulta hin 50% ka malurulaksi kaysa han gimalaksihi nga express nga tren hadto nga panahon. An pagtikang han Gyera-Pankalibutan II naghunong han proyekto anay dida han mga syahan nga mga pagplano, bisan pa mayda mga ginbuho nga mga tunnel nga nagamitan ha pagtika-iha han ruta han Shinkansen nga ruta.
An aktwal nga paghimo han linea nagtikang han 1959 ngan natapos han 1964, ngan an syahan nga tren nagbiyahe tikang ha Tokyo ngadto ha Shin-Osaka han Oktubre 1 hadto nga tuig. An pag-abre han linea gin-igo nga mahaabot han 1964 Summer Olympics ha Tokyo, nga naghatag na nga daan hin internasyonal nga pagpakita han nasod. Ha orihinal an linea gintawag nga Bag-o nga Tokaido nga Linea.
An linea nagdara han ika-100 ka milyon nga pasahero han 1967, ug an ika-bilyon dida han 1976.
Mga Tren[igliwat | edit source]
Mayda tulo ka klase hin tren hiton linea: tikang ha gilalaksihi tubtob hit gimahinayi, an mga ini amo an Nozomi, Hikari, ngan Kodama. Damo nga mga tren napadayon pagbiyahe ngadto ha Sanyo Shinkansen, tubtob ha Hakata Station han Fukuoka.
TUpod han mga tren nga set hini nga linea an:
- 300 Series Kodama/Hikari
- 500 Series Nozomi
- 700 Series Nozomi/Kodama/Hikari Rail Star
Mga Estasyon[igliwat | edit source]
- Tokyo (東京)
- Shinagawa (品川)
- Shin-Yokohama (新横浜)
- Odawara (小田原)
- Atami (熱海)
- Mishima (三島)
- Shin-Fuji (新富士)
- Shizuoka (静岡)
- Kakegawa (掛川)
- Hamamatsu (浜松)
- Toyohashi (豊橋)
- Mikawa-Anjo (三河安城)
- Nagoya (名古屋)
- Gifu-Hashima (岐阜羽島)
- Maibara (米原)
- Kyoto (京都)
- Shin-Osaka (新大阪)


text:
Thalys
An Thalys usa nga hataas-in-kalaksi nga tren nga network nga ginhimo paggamit han hataas-in-kalaksi nga linea nga nadugtong hiton Paris ngan Bruselas (Brussels). Ini nga track ginsasaro-an han Eurostar nga mga tren nga nabiyahe tikang ha Paris o Bruselas ngadto ha Londres o London pinaagi ha Lille ug an Channel Tunnel ug han mga Franses nga domestiko nga TGV nga mga tren. Duha ka modelo hin mga tren it gingagamit hiton sistema, ug ini nga duha upod han sinisiring nga TGV (train à grande vitesse o tren nga hataas an kalaksi) nga grupo hin mga hataas-in-kalaksi nga mga tren nga ginhimo han Alstom nga kompanyiya ha Fransya, bisan diri ini hira parehos han domestic nga mga TGV set.
Ha unhan han Bruselas, an mga dagko nga syudad nga ginkakadto-an han mga Thalys nga tren amo an Antwerp, An Haga, Rotterdam, Amsterdam, Liège, Aachen ngan Colonia (Cologne). It mga tren hini nga mga kakadto-an o destinasyon nadalagan ha pira ka bahin hin mga dedicated nga hataas-in-kalaksi nga mga track (an iba hini ighihimo pa), ug ha pipira nga bahin dida hin durudaan nga mga track nga ginsasaro han mga regular nga kalaksi nga tren. Waray madayon in mga plano nga an linea ngadto ha Colonia nga igpadayon nga umabot ha Frankfurt tungod kay nagkulang in koryente nga gingenerate han mga Thalys trainsets kon ginpapadalagani ini ha ilarom han 15 kV nga voltage nga sistema nga ginagamit ha Alemanya o Germany.
Tikang ha Paris, an Frances nga TGV network mayda hataas-in-kalaksi nga mga sumpay ngadto ha iba nga mga Frances nga syudad upod an Avignon ug Marseille, Ginebra (Geneva) ha Suiza, ngan pati gihapon an main nga internasyonal nga aeropuerto han Paris nga Charles de Gaulle aeropuerto harani ha Roissy ngan an Disneyland nga theme park ha Marne-la-Vallée.
An pagsumpay han linea ngadto ha Charles de Gaulle airport nakatugot han Air France pag-cancelar han serbisyo nga idro hini han ruta nga Paris-Bruselas; lugod an Air France namamaligya hin mga puesto dida han mga tren nga Thalys.
An oras hin biyahe tikang ha Bruselas (Gare du Midi/Zuidstation) ngadto ha Paris (Gare du Nord) mga 1 ka oras, 25 minutos, para hin distancia nga mga 300 ka km. Iton peak nga kalaksi 300 km/h dida hin dedicated nga hataas-in-kalaksi nga track o surundan.
An Thalys gintagaan han IATA nga designador 2H. Ini gingagamit upod han American Airlines ug Northwest Airlines. An American Airlines mayda pakigsabot nga makigsaro hin kodigo han Thalys para hin serbisyo han tren tikang ha Charles de Gaulle nga aeropuerto tubtob ha Brussels Midi. An aerolinea nga alyansa nga Skyteam mayda gihapon pakigsabot hin pagsaro hin kodigo han Thalys para hin serbisyo hin tren tikang ha Aeropuerto Internasyonal han Schiphol Amsterdam ngadto han Estasyon Berchem han Antwerp ngan Estasyon Midi han Bruselas.


text:
Paris Hilton Sentenced to Jail
May 4, 2007 by Kath Skerry
Paris Hilton is going to jail for 45 days. You can read all about it here. Let’s just hope that this means she can’t torture us with another season of The Simple Life…please don’t put us through that again. So what are my thoughts about her imprisonment? This about sums it up…Ha ha ha ha ha ha ha Ha ha ha ha ha ha ha Ha ha ha ha ha ha ha Ha ha ha ha ha ha ha Ha ha ha ha ha ha ha Ha ha ha ha ha ha ha Ha ha ha ha ha ha ha Ha ha ha ha ha ha haHa ha ha ha ha
Related Posts
Filed under TV News


text:
Carlos P. Garcia
- Para han bungto nga ginngaran ha dungog han presidente, kitaa iton Pres. Carlos P. Garcia, Bohol.
Hi Carlos Polestico Garcia (Nobyembre 4, 1896–Hunyo 14, 1971) amo an ika-walo nga mangulo o presidente han Pilipinas (1957-1961). An iya administrasyon o pagdumara nakilala tungod han "Filipino First" nga polisiya (Pilipino Syahan nga polisiya) hini, nga nagbutang han interes han katawhan Pilipino labaw han mga langyawanon ngan han namumuno nga partido.
Sulod
Syahan nga bahin han kinabuhi ug an iya karera[igliwat | edit source]
Hi Garcia natawo ha Talibon, Bohol kan Policronio Garcia ngan Ambrosia Polistico (ini hira nga duha mga taga-Bangued, Abra). Nagtubo hiya upod ha politika, nga an iya amay nagsirbe komo alkalde han bungto hin upat ka panahon hin serbisyo.
Hi Garcia nagkuha han iya primarya nga pag-aram dida ha Talibon, sunod nagkuha hiya han iya sekondarya nga pag-aram ha Cebu Provincial High School. Nagkuha anay hiya hin mga kurso hin balaod ha Silliman University ha Syudad han Dumaguete. Katapos hini nag-aram hiya ha Philippine Law School ngan nakuha niya an iya degree han 1923. Usa hiya han mga labaw nga napulo dida han bar nga examination.
Imbes nga magtrabaho hin balaod dayon, hi Garcia nagtrabaho komo maestro hin duha ka tuig ha Bohol Provincial High School. Nahimo hiya nga sikat tungod han iya mga siday ha Bohol, nga didto hiya nakakuha han iya agnay nga "Prince of Poets" (Prinsipe han mga Bisaya nga Maniniday) ug "Bard from Bohol" (Maniniday tikang ha Bohol).
Nagtikang hiya han iya dalan ha politiko dida han 1925, ngan nagdaog hin pinili-ay para han kongresista nga marepresenta han ika-tulo nga distrito han Bohol. Napili liwat hiya hin dugang nga panahon hin serbisyo, pero nagsirbe hiya tubtob 1931 la nga kon diin nagdalagan hiya para han ka-gobernador han Bohol nga nagdaog. Nagsirbe hiya nga gobernador han lalawigan hin duha ka panahon hin serbisyo. Nagin myembro hiya han Kongreso dida han 1946, ngan na-elihir hiya hin maka-tulo ka beses ha Senado hin maka-tulo nga magsunod nga panahon hin serbisyo tikang 1941 tubtob 1953.
Hi Garcia amo an kapadis ha pinili-ay ni Ramon Magsaysay dida han pinili-ay han pagka-mangulo han 1953. Ginhimo hiya nga Maghirilom han mga Buruhaton ha Langyaw ni Mangulo Ramon Magsaysay, hin upat ka tuig samtang nagsisirbe gihapon hiya komo sugbong-mangulo o bise-presidente.
Pagin-Mangulo[igliwat | edit source]
Hi Garcia nagin mangulo katapos hi Magsaysay namatay han pag-crash hin idro han 1957.
Dida han iya pagdumara, nagbuhat hiya ha pagsunod han Bohlen Serrano Agreement nga naghalipot han plite han mga Base Militar han Estados Unidos tikang hin 99 ka tuig ngadto hin 25 ka tuig ngan iya ginhimo nga ini nga puyde ig-renew katapos hin tagsa lima ka tuig. Hi Garcia liwat an nagbuhat han Filipino First Policy (o Polisiya hin Pilipino Syahan), nga amo ini an nakilal-an ha iya. Inin nga polisiya nagpabor hin mga Pilipino nga mga negosyante imbes nga mga langyawanon nga imbestor. Hi Garcia liwat an nakapagbalhin han retail nga negosyo nga nakaapekto han mga Intsek nga negosyante han nasod.
Katapos han iya panahon-hin-pag-alagad, nagdalagan hiya para hin pagpa-elihir hin otro pero napirde hiya ni Diosdado Macapagal dida han Nobyembre 1961.
Katapos han Pagin-Mangulo[igliwat | edit source]
Katapos han iya waray-magmalinamposon nga paningkamot nga ma-elihir hin otro, hi Garcia nagretiro ha pribado nga kinabuhi, ngan nag-ukoy ha Bohol komo pribado nga bungtohanon.
Han Hunyo 1, 1971, hi Garcia napili nga delegado han 1971 nga Constitutional Convention ngan napili komo mangulo hini. Pero, namatay hiya hin atake ha kasingkasing han Hunyo 14, 1971 ha edad hin setenta y cinco.


text:
Tigaman ha panurat
An Tigaman ha Panurat [1] amo an ngaran ha mga tigaman nga gingagamit ha pagsurat. Ini nga mga tigaman nakakabulig pansayod han mga ginsurat.
Mga panaglitan han tigaman ha panurat:
- Bagis Halipot
- Batlang (Bagis panugtong)
- Tulbok
- Balaong (Tulbok-kawhit)
- Kambang (tulbok-tulbok)
- Turook (kawhit)
- pakiana (tigaman panpakiana)
- katingala (tigaman pankalas)
- kugitkugit (tigaman pan-asoy)
- Bagis Pan-ubos
- Tigaman Panakob (hil-ot)
- Sisep (sisip)
Mga kasarigan[igliwat | edit source]
- ↑ Abuyen, Tomas A. Diksyunaryo Waray-Waray [Visaya] English-Tagalog. Kalayaan Press Mktg. Ent., Inc. Quezon City. Tuig 2000. ISBN 971-08-6050-X. Pakli Ihap 441.


text:
Benito Juárez
Hi Benito Juárez (21 Marso 1806 – 18 Hulyo 1872) natawo nga Benito Pablo Juárez García, in uska Mehikano nga abogado ngan politiko nga natikang ha Oaxaca. Hiya in nagserbi hin lima nga termino komo mangulo han Mehiko: 1858-1861 komo interim, ngan ha mga sinmunod: 1861–1865, 1865–1867, 1867–1871 nand 1871–1872. Inmato hiya han pagokupar han mga Franses ha Mehiko, ginpatalsik an Ikaduha nga Imperyo Mehikano, ginbalik an pagigin Republika, ngan gingamit an liberal nga buhat para igmodernisa an nasod.


text:
San Sebastian, Samar
An San Sebastian usa nga ikalima nga klase nga bungto ha probinsya han Samar ha Sinirangan nga Kabisay-an nga rehiyon ha Pilipinas. Sumala han 2000 census, mayda ini populasyon nga 6,779 ka tawo ha 1,263 nga panimalay.
Mga Baranggay[igliwat | edit source]
An San Sebastian mayda napulo kag upat (14) nga baranggay.
- Poblacion Barangay 1
- Poblacion Barangay 2
- Poblacion Barangay 3
- Poblacion Barangay 4
- Balogo
- Bontod
- Camanhagay
- Campiyak
- Dolores
- Hita-asan I
- Inobongan
- Cabaywa
- Canduyucan
- Hita-asan II


text:
Marikina
An Marikina o Siyudad han Marikina amo in syudad ha Pilipinas. Amo ini an kasanhi nga kapital han lalawigan han Manila han pagdeklara han Paglugaring han Pilipinas. during the declaration of Philippine Independence. Nahamutang ini ha isla han Luzon, ngan usa ini han mga syudad ngan bungto nga nahimo han Metropolitano nga Area han Manila, an Nasodnon nga Kapital nga Rehiyon han Pilipinas. Nahilakip liwat ini han Sinirangan nga Distrito han Manila han upat nga distrito han Metro Manila.
An Syudad han Marikina nahamutang dida han sidlangan nga linea han Metro Manila; ginsasapitan ini ha katundan han Syudad han Quezon, han Syudad han Pasig ngan Cainta, Rizal ha salatan, han Syudad han Antipolo (an kapital han Rizal) ha sidlangan, ngan han San Mateo ha amihanan (nga lakip gihapon han Rizal). Mga 21 ka kilometro an kahirayo hini tikang han Manila.
An Marikina gintawag nga "Kapital hin Sapatos han Pilipinas" tungod han kilalado nga industriya hin paghimo hin sapatos didto.
Mga baranggay[igliwat | edit source]
An Marikina ginbahin ngadto hin napulo kag unom nga mga baranggay.


text:
Herminigildo A. Sanchez
Hi Herminigildo A. Sanchez, in usa nga pintor, magsusurat hin kanta, paragsiday ug manunurat hin Siday. Hiya in natawo ha Catbalogan, ha probinsya han Samar hadton Nobyembre 28, tuig mil nueve syentos sisenta y kwatro kanda Amado Solibaga Sanchez nga taga Tagapul-an, Samar ug ni Ester Jadaone Apolinar nga taga Basey, Samar. An iya kapikas han kinabuhi amo hi Ena Dacles Castillo nga taga Catbalogan. Mayda hira duha nga anak, hi Johaness Paolo C. Sanchez ug hi Nino Paulinus C. Sanchez.
Hi Herminigildo kumo magsusurat hin kanta in nagin finalist han magkadurudilain nga kompetisyon han Balaug Songwriting contest, ug nakakuha han ikaduha nga pwesto han 1999 Ibabao Songwriting Competition ha Syudad san Calbayog. Nagdaog hin ikaduha nga lugar ha 2008 Gawad Komisyon, pinaagi han Siday ug Susumaton.
Nag-atender hiya han 43rd UP Creative Writing workshop ha Mindanao han 2004, naging fellow han 13th Iligan National Writing workshop han 2006, naging fellow han 4th ug 5th Lamiraw Regional Creative Writing, naging fellow han UP Viswrite ha UP Tacloban, nag-attender han Filmwriting Workshop under Jerry Gracio han 2011, ug Playwriting workshop hadton 2012.
Han bulan han Mayo 2010, iya ginhimo an Hagsi (Haglipot nga Siday) ha facebook page.


text:
AN BARANTAYAN (ARADMAN NGA EDISYON) PEBRERO 2015
Ini nga gowa nagsusulod han mga aradman nga artikulo para ha Abril 6 tubtob Mayo 3, 2015.
Diri Ginlalaoman nga Regalo Para ha Japan
Usa nga bag-o nga libro nga may ulohan nga “An Biblia—An Ebanghelyo Sumala kan Mateo” an iginrelis ha Japan. Ano an makapainteres nga mga bahin hito? Kay ano nga iginpublikar ito?
Subara an Pagin Mapainubsanon Ngan Pagin Mapinairon ni Jesus
Gin-aaghat kita han 1 Pedro 2:21 nga subaron gud hi Jesus. Bisan kon diri kita hingpit, paonan-o naton masusubad an iya pagin mapainubsanon ngan pagin mapinairon?
Subara an Pagin Maisugon Ngan Pagin Masinabuton ni Jesus
Pinaagi ha mga nakarekord ha Biblia, nahibabaroan naton an personalidad ngan pamaagi ni Jesus. Tagda kon paonan-o naton masusubad an iya kaisog ngan pagsabot.
Tipigi an Imo Kadasig ha Ministeryo
Maaram kita nga an pagsangyaw han maopay nga sumat an pinakaimportante nga buruhaton nga aton mahihimo yana. Paonan-o naton matitipigan o madudugangan pa ngani an aton kadasig ha ministeryo?
Igin-andam an mga Nasud Para “ha Katutdoan ni Jehova”
Mationan-o kamalampuson an siyahan-siglo nga mga Kristiano ha pagsangyaw han maopay nga sumat? Ano an nakabulig nga magin mas masayon an pagsangyaw ha siyahan nga siglo kay ha iba nga panahon ha kasaysayan?
Ginigiyahan ni Jehova an Aton Pagtutdo nga Buruhaton ha Bug-os nga Kalibotan
Ano nga mga butang an nakakabulig ha mga surugoon ni Jehova yana basi magin malampuson an pagsangyaw han maopay nga sumat ha bug-os nga kalibotan?
Mga Pakiana Tikang ha mga Magbarasa
Paonan-o mabubuligan an kabugtoan nga nag-aantos tungod han pagin sensitibo ha pahamot? San-o sadang magpandong an usa nga sister?
“Usa nga Presyoso Gud nga Panahon”
Gintawag han Watch Tower an panahon han Memoryal han kamatayon han Kristo nga “usa nga presyoso gud nga panahon” ngan gin-aghat an magbarasa nga isaurog ito. Paonan-o ginsasaurog an Memoryal hadto?


text:
Arturo Toscanini
Hi Arturo Toscanini (Marso 25, 1867 – Enero 16, 1957) usa nga Italyano nga musikero. Sinisiring hiya han kadam-an han mga kadungan niya — mga kritiko, mga igkasimusikero, ngan han publiko — nga amo an pinakaharangdon nga konduktor han iya panahon. Kilalado hiya tungod han iya kabaltok nga intensidad, an iya waray-pagpahuway nga pagkaperfeksyonista, an iya maupay nga talinga para hin detalye orkestra ngan tunog, ngan han iya photographic memory nga naghatag ha iya hin makarit nga kinaadman hin dako nga repertoire hin mga buhat orkestra ngan operatiko, ngan nakabulig ha iya pagkorehir hin mga sayop hin mga orkestra nga part nga waray masakpan hin pira ka dekada han iya mga kaupod.
Sulod
Biyograpiya[igliwat | edit source]
Natawo hi Toscanini ha Parma ha Emilia-Romagna, Italya ngan nakadaog hiya hin scholarship ngadto han lokal nga konservatoryo musika, nga diin nag-aram hiya han cello. Inmapi hiya han orkestra hin kompanyiya nga opera, nga diin hiya inmopod hin tour ha Sudamerika o Salatan nga Amerika han 1886. Samtang ginpapasundayag an Aida ha Rio de Janeiro, an konduktor han orkestra gin-boo han mga nananambong ngan napiritan an konduktor pagbaya han podium. Bisan man kon waray hiya experyensya hin pag-konduk, nakombinse hi Toscanini nga amo an magsaliwan ha pagkonduk, ngan hiya an namuno hin maupay nga pasundayag pinaagi la tikang ha memorya. Dinhe nagtikang an iya karera komo konduktor han edad nga 19.
Dida ha pagbalik ha Italya, hi Toscanini nagpartisipar, komo cellista, dida han syahan nga pasundayag o world premier han kan Verdi opera nga Otello (La Scala, 1887) ha ilarom han pagdumara han kompositor mismo. (Hi Verdi, nga pirme mayda reklamo nga an mga konduktor diri interesado ha pagdirekta han iya musika ha paagi nga iya sinurat, nagkaada hin interes ngan naupayan hin mga report tikang kan Boito mahitungod han abilidad ni Toscanini pag-interpreta han iya musika; ngan maupay gihapon an iya impresyon, han pagkonsulta ni Toscanini ha iya mismo, pinaagi han kan Toscanini pag-indikar hin ritardando nga diin waray ini ma-indika dida han score, ngan nagsiring hi Verdi nga iton tinuod la nga musikero an makinahanglan han pagbuhat hadton nga ritardando. Hi Verdi baga hin waray makabati kan Toscanini nga magkonduk.) Ha hinay-hinay, an kasikat han batan-on nga musikero, komo konduktor hin opera nga panalagsa-on la an kakarit ngan kaaram, nagsaliwan han iya kasikat komo makarit han cello; ngan ha sunod nga dekada nagin madig-on an iya karera ha Italya, nga gin-entregar han mga world premiere han kan Puccini La Boheme ngan han kan Leoncavallo I Pagliacci. Han 1896 nagkonduk hiya han iya syahan nga koncerto symfoniko (mga buhat ni Schubert, Brahms, Tchaikovsky, Wagner), ha Turin. Han 1898 hiya an residente-nga-konduktor ha La Scala, Milano. Didto hiya ha La Scala hangtod han 1908 ngan binmalik dida han dekada han mga 1920. Mayda gihapon hiya responsabilidad komo konduktor ha Metropolitan Opera ha Nueva York o New York (1908–1915) ngan Bayreuth (1930–1931; hiya an syahan nga diri-Aleman nga konduktor didto) ngan pati gihapon didto han New York Philharmonic Orchestra (1926–1936) ngan ha Salzburg Festival (1934–1937). Han 1936, nagkonduk hiya han pag-inagurar nga koncerto han Palestine Symphony Orchestra (nga yana an Israel Philharmonic Orchestra) ha Tel Aviv ngan nagpasundayag gihapon hiya upod hini nga orkestra ha Jerusalem, Haifa, Cairo ngan Alexandria. Tungod han iya mapaso nga pagtipa han Italyano ngan Aleman nga fascismo, binmaya hiya han Europa ngan kinmadto ha Estados Unidos, nga diin, dida han 1937 an NBC Symphony Orchestra gintukod para ha iya, ngan upod hini, nagpasundayag hiya ngan nag-tour hin regular hangtod han 1954 ha nasodnon nga radyo ngan telebisyon, ngan hiya nagin syahan nga konduktor nga superstar han moderno nga mass media. Nagretiro hiya ha edad nga 87. Han iya pagtalikod hin kadayonan han 1957 ha Syudad han Nueva York o New York City ha edad nga 89, an iya lawas ginbalik ha Italya ngan ginlubong ha Cimitero Monumentale ha Milano.
Hi Toscanini nagkonduk han world premiere hin damo nga mga opera, upat hini nagin kabahin han standard nga repertoire ha opera: I Pagliacci, La Bohème, La Fanciulla del West ngan Turandot. Hiya liwat an nagkonduk han syahan nga Italyano nga mga pasundayag han Siegfried, Die Götterdammerung, Salome, Pelléas et Mélisande, pati gihapon an Sudamerikano nga mga premiere han Tristan und Isolde ngan Madama Butterfly ngan han Norteamerikano nga premiere han Boris Godunov.
Ha La Scala, hi Toscanini nag-implementa hin mga reporma ha pagpasundayag hin opera, nagpa-instalar han hadto amo an pinakamoderno nga sistema hin pagsuga han entablado han 1901 ngan nagpabutang hin orchestral pit han 1907. Nag-insistir hiya ha pagpasirom han mga suga dida han pagpasundayag. Sumala kan Harvey Sachs nga nagsurat han iya biyograpiya: "Natuod hiya nga in pasundayag diri magmamalinamposon ha artistiko kon diri anay ma-estableser an kahiusa hin panuyo ha ngatanan nga kabahin: mga magkaranta, orkestra, koro, pag-staging, mga set, ngan costume."
Han 1933, an anak nga babaye ni Toscanini nga hi Wanda nag-asawa han Ruso nga pianista nga hi Vladimir Horowitz.
Darahonon/Puplonganon[igliwat | edit source]
- "The conduct of my life has been, is, and will always be the echo and reflection of my conscience."
Ginrekord nga legacy[igliwat | edit source]
Hi Toscanini kilalado labi na tungod han iya magnifiko nga mga pasundayag han mga buhat ni Beethoven, Brahms, Wagner, Strauss, Debussy ngan han iya mga paisano nga hira Rossini, Verdi, Boito ngan Puccini. Naghimo hiya hin damo nga mga recording, labi na dida han tikaharani han kataposan han iya karera, ngan damo hini in print pa gihapon. Dugang pa, damo iton mga mabibilingan nga mga recording han iya mga pasundayag nga ginbroadcast o ginpasamwak, pati gihapon han iya urusahon nga mga rehearsal upod han NBC Symphony.
Sumala hin kadam-an nga mga nasiring, upod han iya giharangdoni nga mga recording amo an mga sunod:
- Beethoven, Simfonia No. 3 "Eroica" (1953, NBC Symphony; bisan kon iton iba mauruupay pa nira an 1939 NBC nga pasundayag)
- Beethoven, Simfonia No. 7 (1936, Philharmonic-Symphony of New York)
- Beethoven, Simfonia No. 9 (1952, NBC Symphony)
- Berlioz, Romeo ngan Juliette (1947, NBC Symphony)
- Brahms, Simfonia No. 1 (1941, NBC Symphony)
- Brahms, Simfonia No. 2 (1952, NBC Symphony)
- Brahms, Simfonia No. 4 (1951, NBC Symphony)
- Brahms, Upat ka Simfonia ngan Tragiko nga Overture, 1952, Philharmonia Orchestra, London (amo la ini an iya mga pag-upod hini nga orkestra, ginproducir ni Walter Legge).
- Debussy, La Mer (1950, NBC Symphony)
- Dvorak, Simfonia No. 9 (1953, NBC Symphony)
- Mendelssohn, Simfonia No. 4 "Italian", 1954 and No. 5 "Reformation", 1953, Midsummer Night's Dream Excerpts 1947, Midsummer Night's Dream Scherzo New York Philharmonic, 1929.
- Puccini, La bohème (1946, NBC Symphony)
- Mozart, Die Zauberflöte (1937, Salzburg Festival; diri maupay an tunog)
- Schubert, Simfonia No. 9 (1953, NBC Symphony; bisan man iton iba mauruupay ha ira an 1941 Philadelphia Orchestra nga pasundayag))
- Verdi, Requiem (1940, NBC Symphony; mauruupay an tunog dida han 1951 NBC performance, pero siring hiton iba nga an 1940 nga broadcast version amo an mauruupay)
- Verdi, Falstaff (1937, Salzburg Festival; An tunog han 1950 NBC nga pasundayag, pero an 1937 nga pasundayag amo an sinisiring nga mauruupay ha artistiko nga paglantaw)
- Verdi, Otello (1947, NBC Symphony; nga sinisiring hin kadam-an, upod han konduktor nga hi James Levine, nga amo an perfekto nga opera recording nga ginhimo)
- Wagner, Die Meistersinger (1937, Salzburg Festival; nga yana puyde makuha hin maupay nga tunog tikang han Selenophone sound-on-film nga mga recording.)
Mayda mga piyesa nga waray ginrekord ha komersyo ni Toscanini ; upod hini, lakip han pipira han mga urusahon nga mga nahabilin nga mga recording (off-the-air) an:
- Mendelssohn, Simfonia No. 3 "Scottish" - NBC Symphony Orchestra, 1941
- Schumann, Simfonia No. 2 - NBC Symphony Orchestra, 1946
- Mussorgsky, Prelude han Khovanschina - NBC Symphony Orchestra, 1953
- Boito, mga eksena tikang han Mefistofele ngan Nerone, La Scala, Milan, 1948 - Boito Memorial Concert.
Damo nga gatos ka oras hin mga rehearsal nga recording aada, ngan pira hini nag-circulate ha limitado nga edisyon nga mga recording. Mayda gihapon mga broadcast recording upod hin iba nga mga orchestra, upod an New York Philharmonic nga mga broadcast tikang han 1932-36, 1942, ngan 1945; Damula-ay nga mga BBC Symphony Orchestra nga pasundayag tikang han 1935-1939, Ugsa-han-gyera nga Lucerne Festival Orchestra nga mga koncerto, ngan damo nga mga koncerto tikang hin mga pag-upod han La Scala orchestra tikang 1946-1952, lakip an kan Verdi Requiem nga upod hin batan-on nga Renata Tebaldi. Dugang pa, an iya napulo nga NBC Symphony nga telecast aada pa. Ginpagawas ini ha home video dida han mga 1990 ngan ginpagawas hin otro ha DVD. Ini nag-eestablisar han iya kakilado komo pasionada pero kontrolado nga iya pag-dara ha podium nga usa in nagpasikat ha iya. In giya han kan Toscanini karera ha recording mabibilngan dida han kan Mortimer H. Frank, 'From the Pit to the Podium: Toscanini in America' ha International Classical Record Collector (1998) 15 8-21 ngan kan Christopher Dyment, 'Toscanini's European Inheritance' ha International Classical Record Collector (1988) 15 22-8.
Mga Libro Mahitungod kan Toscanini[igliwat | edit source]
- Toscanini, Harvey Sachs (Da Capo Press, 1978), sinisiring nga amo an gimaopayi nga biyograpiya ha yana
- Contemporary Recollections of the Maestro, BH Haggin (Da Capo Press, 1989), in utro nga pagmantala han Conversations with Toscanini ngan The Toscanini Musicians Knew
- Reflections on Toscanini, Harvey Sachs (Prima Publishing, 1993)
- The Letters of Arturo Toscanini, ed. Harvey Sachs (Knopf, 2003)
- This Was Toscanini, Samuel Antek, musician, and Robert Hupka, photographer (Vanguard Press, 1963, o.p.)
- Arturo Toscanini: The NBC Years, Mortimer H. Frank (Amadeus Press, 2002)
- Understanding Toscanini, Joseph Horowitz, (Knopf, 1987) - usa nga polemiko nga sinisiring nga *dako* in ka-slant.
Mga Sumpay ha Gawas[igliwat | edit source]
- Mga reporma ni Toscanini ha La Scala
- Toscanini and the History of the NBC Symphony plus Live WWII broadcast
- Lubnganan ni Toscanini
- Opisyal nga websayt nga may dugang nga mga sumpay
- In komprehensibo nga diskograpiya, pero waray pa ini ig-update hin pira ka tuig.


text:
Hiruhimangraw hiton Wikipedia:Talaan hin Mga Barasahon nga Angay Ada ha Wikipedia
HArvz,
Kay Winaray man ini nga Wiki, iginsusuhistyon ko nga unta tikang ha WAray an perkpektib hini nga WIKI. PAnanglitan, kay ano may keso, barley, trigo ug iba tapos waray humay, bilanghoy, mais--mga punguna nga produkto ha pag-uma dinhi ha aton. Diri gad ako nasiring nga diri ta ig-upod an nauna nga mga butang nga akon ginhingadayan, an akon la, diri ta liwat kalimtan an aanhi ha aton. Ibutang ta hi Sumuroy, BAngkaw, VAleriano Abanador,ug iba pa nga mga prominente nga pagkatawo ha kaagi han mga WAray, san-o hira Sebastian BAch, Micheal Angelo etc. etc...
Suhistyon ko la ini.
Uyon ako han imo siring nga diri ta angay kalimtan an aton. Amo ito an usa nga rason nga karuyag ko magkamay-ada hin Wikipedia ha Winaray--kay kulang an impormasyon mahitungod han aton kalugaringon kultura ngan kalibutan ha iba nga mga Wikipedia. Amo gihapon nga dida han Test-wp nga "Main Page", nagbutang ako hin usa nga kategorya nga nasiring "Kalibutan Waraynon".
Ha akon pagkita an syahan nga panuyo han naghimo hini nga lista agod nga mayda ideya kon ano an minimum nga impormasyon nga angay iglakip ha ngatanan nga Wikipedia. Tungod kay an orihinal hini nga lista nagtikang han duha nga Iningles nga Wikipedia (English ngan an Simple English) amo nga dako an emphasis ha mga Western topics. Ginkopya ko la ngan gindugang-dugangan.
Maghihimo ako hin lain nga seksyon o bahin dida hit pakli mahitungod han mga Waraynon. Alayon na la pagkita ngan pagdugang.
Mayda mga bag-o nga Test-wp nga imo makikita dida hit index han Test-wp para han Winaray ha Test-wp/war/. Ini nga mga bag-o nga pakli, gintikang la. Ayaw pag-alang pagdugang han kulang nga impormasyon ngadto hinin mga artikulo.
--Harvzsf 00:55, 28 July 2005 (UTC)
Havz,
Maupay ini nga im binuhat! Kulang pa hiya pero, sige la, hihinay-hinayan ta la ini. --203.215.113.220 09:47, 28 July 2005 (UTC)volts


text:
José Gautier Benítez
Hi José Gautier Benitez, (Nobyember 12, 1851 - Enero 1880) usa nga Puertorriqueño nga manunurat. Natawo hiya han Nobyembre 12 han tuig 1851 ha Caguas. Nag-aram hiya hin ha España nga diin nakakuha hiya han iya grado. Inmuli hiya ha Puerto Rico ngan naghatag hiya han iya kalugaringon ha literatura ngan periodismo.. Gintukod niya an "Revista Puertorriqueña" han 1878. Hiya an sinisiring nga syahan nga persona ha romantisismo nga pagsiday ha Puerto Rico. An iya mga siday nga A Puerto Rico ausencia ngan A Puerto Rico regreso nagin kilalado. Namatay hiya hin tuberculosis dida han Enero han 1880.


text:
Subara an Ira Pagtoo
Paonan-o kita magpapahimulos ha pag-aram han susbaranan han kalalakin-an ngan kababayin-an ha Biblia nga may pagtoo?
Importante nga mga Hitabo
An importante nga mga hitabo ngan mga mapa mabulig ha imo nga hibaroan kon kakan-o ngan diin nabuhi inin magtinumanon nga tawohan ha Bibla.
Surat Tikang ha Nagmamando nga Lawas
Gin-aaghat han Nagmamando nga Lawas an ngatanan nga bug-os nga magpahimulos ha pagbasa ngan pag-aram hini nga libro, sugad nga indibiduwal man o sugad nga pamilya.
Introduksyon
An Biblia puno hin tinuod nga mga istorya mahitungod ha magtinumanon nga kalalakin-an nga kababayin-an. Paonan-o kita magpapahimulos han ira susbaranan?
ABEL
“Bisan kon Patay na Hiya, Nagyayakan pa Gihapon”
Ano an aton hibabaroan kan Abel ngan ha iya pagtoo nga gutiay man la an asoy ha Biblia mahitungod ha iya?
NOE
Naglakat Hiya Upod han Tinuod nga Dios
Ano nga mga pagsari an inatubang ni Noe ngan han iya asawa mahitungod ha pagpadaku han ira mga anak? Paonan-o hira nagpakita hin pagtoo ha pagtukod hin arka?
ABRAHAM
“Amay Hiya han Ngatanan nga May Pagtoo”
Paonan-o nagpakita hi Abraham hin pagtoo? Paonan mo masusubad an pagtoo ni Abraham?
RUTH
“Kon Ngain Ka Kadto, Maupod Ako”
Kay ano nga andam hi Ruth bumaya ha iya pamilya ngan lugar nga natawohan? Ano an mga kalidad ni Ruth nga nakahimo ha iya nga magin birilhon kan Jehova?
RUTH
“Babaye nga Birilhon”
Kay ano nga importante an pag-asawa nira Ruth ngan Boas? Ano an aton hibabaroan kan Ruth ngan Noemi mahitungod ha pamilya?
HANA
Iginpahayag ha Dios an Aada ha Iya Kasingkasing
An pagtoo kan Jehova nakabulig kan Hana nga maatubang an problema nga baga hin waray solusyon.
SAMUEL
Hiya “Tinmubo ha Atubangan ni Jehova”
Kay ano nga naiiba an kinabuhi ni Samuel han bata pa hiya? Paonan-o nagrig-on an iya pagtoo han nakadto hiya ha tabernakulo?
SAMUEL
Matinumanon Bisan Pa han Makasurubo nga Panhitabo
Kita ngatanan nakakaeksperyensya hin mga problema ngan makasurubo nga panhitabo nga nagsasari han aton pagtoo. Ano an aton mahibabaroan ha pagkamatinumanon ni Samuel?
ABIGAIL
Ginios Hiya nga May Kaaram
Ano an aton mahibabaroan kan Abigail mahitungod ha iya makuri nga kahimtang ha pag-asawa?
ELIAS
Iya Gindepensahan an Putli nga Pagsingba
Paonan-o naton masusubad hi Elias kon nakikiistorya hadton diri nauyon ha igintututdo han Biblia?
ELIAS
Nagbantay Ngan Naghulat Hiya
Paonan-o nagpakita hi Elias hin mainampoon nga disposisyon samtang naghuhulat kan Jehova ha pagtuman han iya saad?
ELIAS
Inayop Hiya ha Iya Dios
Ano nga panhitabo an hinungdan han pagin masurub-on gud ni Elias, tubtob ha punto nga naghangyo hiya nga mamatay na la unta?
JONAH
Nahibaro Hiya Tikang ha Iya mga Sayop
Pariho kan Jonas, inabat mo na ba nga makuri an toka nga iginhahatag ha imo? Hibabaro kita hin leksyon mahitungod ha pagpailob ngan kalooy ni Jehova tikang ha iya istorya.
JONAS
Nahibaro Hiya hin Leksyon ha Pagin Maloloy-on
Paonan-o an asoy mahitungod kan Jonas mabulig ha aton nga tangkod nga usisahon an aton kalugaringon?
ESTER
Nagin Marig-on Hiya Para ha Katawohan han Dios
An nagsasakripisyo nga gugma pariho han iginpakita ni Ester nagkikinahanglan hin pagtoo ngan kaisog.
ESTER
Hiya Maaramon, Maisugon, Ngan Diri Makikalugaringon
Paonan-o nagin diri makikalugaringon hi Ester para kan Jehova ngan ha iya katawohan?
MARIA
“Iini Ako, an Kan Jehova Uripon nga Babaye!”
Ano an iginpapakita han baton ni Maria ha anghel nga hi Gabriel mahitungod han iya pagtoo? Ano an iba pa nga mag-opay nga kalidad an iya iginpakita?
MARIA
“Ginpamalandong Niya an Kahulogan Hito”
An mga eksperyensya ni Maria ha Betlehem nagparig-on han iya pagtoo ha mga saad ni Jehova.
JOSE
Hiya Nagpanalipod, Nagtagana, Ngan Nagpailob
Paonan-o ginpanalipdan ni Jose an iya pamilya? Kay ano nga gindara niya hira Maria ngan Jesus ha Ehipto?
MARTA
“Natoo Ako”
Paonan-o nagpakita hi Marta hin makatirigamnan nga pagtoo bisan pa han makasurubo nga sitwasyon?
PEDRO
Gin-atohan Niya an Kahadlok Ngan Pagruhaduha
An pagruhaduha mahimo gud makadaot. Pero nalamposan ni Pedro an kahadlok ngan pagruhaduha pinaagi ha pagsunod kan Jesus.
PEDRO
Maunungon Bisan ha mga Pagsari
Paonan-o an pagtoo ngan pagkamaunungon nakabulig kan Pedro nga karawaton an pagsaway ni Jesus?
PETER
Nahibaro ha Pagpasaylo Tikang ha Iya Agaron
Ano an igintutdo ni Jesus kan Pedro mahitungod ha pagpasaylo? Paonan-o ginpakita ni Jesus nga ginpasaylo niya hi Pedro?
Konklusyon
Paonan-o mo padayon nga mapaparig-on an imo pagtoo ngan matitipigan nga buhi an imo paglaom?


text:
Bahin 7: Tikang han Kabanhaw ni Jesus Tubtob han Kapriso ni Pablo
Paglabay hin tulo ka adlaw tikang nga namatay hi Jesus, ginbanhaw hiya. Hito nga adlaw nagpakita hiya hin lima ka beses ha iba-iba nga higayon ha iya mga sumurunod. Padayon nga nagpakita hiya ha ira ha sulod hin 40 ka adlaw. Katapos, sinaka hi Jesus ha langit samtang nagkikita an iba han iya mga disipulo. Paglabay hin napulo ka adlaw iginbubo han Dios an baraan nga espiritu ha mga sumurunod ni Jesus nga naghuhulat ha Jerusalem.
Waray pag-iha katapos hito, ginpriso han mga kaaway han Dios an mga apostol, kondi ginpagawas hira han usa nga anghel. An disipulo nga hi Esteban ginbato han mga parakontra tubtob nga namatay. Kondi hibabaroan naton kon paonan-o ginpili ni Jesus an usa hini nga mga parakontra nga magin iya espesyal nga surugoon, ngan nagin hi apostol Pablo. Paglabay hin tulo ngan tunga ka tuig tikang nga namatay hi Jesus, ginsugo han Dios hi apostol Pedro nga sangyawan an diri-Judio nga hi Cornelio ngan an iya pamilya.
Paglabay hin mga 13 ka tuig, gintikangan ni Pablo an iya siyahan nga pagbyahe sugad nga misyonero. Ha iya ikaduha nga pagbyahe, gin-updan hiya ni Timoteo. Hibabaroan naton an damu nga makatirigamnan nga eksperyensya ha pag-alagad ha Dios ni Pablo ngan han iya mga kaupod ha pagbyahe. Katapos, ginpriso hi Pablo ha Roma. Paglabay hin duha ka tuig, ginpagawas hiya, kondi ginpriso utro ngan ginpatay. An mga panhitabo ha BAHIN 7 inabot hin mga 32 ka tuig.


text:
Padre Burgos, Southern Leyte
An Padre Burgos usa nga ikalima nga klase nga bungto ha lalawigan han Southern Leyte ha Sinirangan nga Kabisay-an nga rehiyon ha Pilipinas. Sumala han 2000 census, mayda ini populasyon nga 8,926 ka tawo ha 1,672 nga panimalay.
It Padre Burgos kilalado tungod hiton magbusag nga baras nga baybayon sugad han Tangkaan Beach, nga diin puyde makita an isla han Limasawa; an baybayon han Likay-Likay, nga diin puyde mangisda ngan maglurop pinaagi hin snorkel; an Canlusay Resort, nga tinatawag han mga tawo nga "Gamay nga Boracay"; an naglulutaw nga Balsa han Bas.
Mayda dinhi orphanage nga it ngaran "Kinderhilfe Philipinen", nga gindudumara ngan ginpapaluyo ni Mr. Georgen Schnight, usa nga taga-Alemanya.
Iton Padre Burgos kilalado gihapon tungod hiton "budbod" usa nga klase nga suman nga matam-is.
Mga Baranggay[igliwat | edit source]
An Padre Burgos mayda napulo kag usa (11) nga baranggay.
- Buenavista
- Bunga
- Laca
- Lungsodaan
- Poblacion
- San Juan
- Santa Sofia
- Santo Rosario
- Cantutang
- Dinahugan
- Tangkaan